Παναθηναϊκός: Ολόκληρη η συνέντευξη του Παύλου και του Δημήτρη Γιαννακόπουλου - Onsports.gr\nOnsports Team\t01 Ιουλίου 2013, 14:35\nTo Οnsports εξασφάλισε και δημοσιεύει αποκλειστικά ολόκληρη την κοινή συνέντευξη που παραχώρησαν στην εφημερίδα LIVE SPORT, οι Παύλος και Δημήτρης Γιαννακόπουλος, οι οποίοι μίλησαν για όλους και για όλα στον Βασίλη Βέργη.\nΟ πατριάρχης της οικογένειας και ο ιδιοκτήτης της ΚΑΕ Παναθηναϊκός απάντησαν σε όλα τα ερωτήματα που τους τέθηκαν και με μια φωνή μίλησαν για το μεγαλείο του Παναθηναϊκού, τον οποίο θέλουν να δουν τα επόμενα χρόνια να προσπερνά σε τίτλους στην Ευρώπη, τη Ρεάλ Μαδρίτης. Διαβάστε αναλυτικά όλα όσα είπαν, Παύλος και Δημήτρης Γιαννακόπουλος στον Βασίλη Βέργη, τον οποίο και ευχαριστούμε θερμά, όπως και την εφημερίδα LIVE SPORT για την άδεια πλήρους αναδημοσίευσης της συνέντευξης.\n«Οταν μεγαλώσει ο εγγονός μου,\nο Παύλος, θα αναλάβει αυτός»\n-Θέλω, φυσικά, να ξεκινήσω με τον κ. Παύλο. 29-2 άλλωστε είναι το... σκορ σε τίτλους μεταξύ σας (σ.σ. γέλια). Να γυρίσουμε χρόνια πίσω, όταν ο κ. Δημήτρης ήταν παιδί. Να μου πείτε πως τον κάνατε Παναθηναϊκό, ποια ήταν τα πρώτα πράγματα που του είπατε. Τον παίρνατε μαζί σας στο γήπεδο;\n«Εννοείται. Από μωρό. Όπως παίρνω τώρα τον εγγονό μου, τον Παύλο».\n• Μιλάμε για 42 χρόνια, από το 1971, οικογένεια Γιαννακόπουλου στον Παναθηναϊκό. Περνάει από το μυαλό σας... από τον Παύλο στον Δημήτρη και από τον Δημήτρη μπορεί να ξαναπάει ο Παναθηναϊκός στον Παύλο, τον νεότερο;\n«Εχει φύγει από εμένα κι έχει ήδη πάει στον Δημήτρη. Όταν θα μεγαλώσει ο εγγονός μου, στον οποίο έχω ιδιαίτερη αδυναμία, θα αναλάβει αυτός».\n• Νομίζω ότι στο ξεκίνημα της συνέντευξης, το καλύτερο μήνυμα που μπορείτε να δώσετε εσείς στον κόσμο, ο κορυφαίος εν ζωή παράγοντας στην ιστορία του Παναθηναϊκού, είναι ότι η οικογένεια Γιαννακόπουλου δεν θα μείνει 10 χρόνια όπως είπε πρόσφατα ο κ. Θανάσης, αλλά...\n“Οσο μπορούμε περισσότερο”.\n• Κύριε Δημήτρη, είστε 39 ετών. Να γυρίσουμε το χρόνο. Ποιον ποδοσφαιριστή και ποιον μπασκετμπολίστα αγαπούσατε πιο πολύ, ποιον είχατε αφίσα στο δωμάτιό σας;\n“Στο ποδόσφαιρο τον Δημήτρη Σαραβάκο και στο μπάσκετ τον Τάκη Κορωναίο. Και τον Μέμου Ιωάννου. Ηταν μεγάλη κόντρα ποιος είναι ο πιο αγαπημένος μου”.\n• Πόσο επηρεαζόταν ένα νέο παιδί βλέποντας τον πατέρα και το θείο του να ασχολούνται με τρέλα, με μία ομάδα. Μπορούσε να γλιτώσει το μικρόβιο;\n• Με τίποτα;\n“Με τίποτα. Πρέπει να μην έχεις συναίσθημα για να γλιτώσεις. Και δεν υπάρχει άνθρωπος χωρίς συναίσθημα”.\n«Οταν χάναμε, απαγορευόταν\nτο φως στην πολυκατοικία»\n• Θέλω να θυμηθείτε στιγμές μεγάλης χαράς και μεγάλης στεναχώριας με τον Παναθηναϊκό. Ξέρω ότι όταν έχανε το τριφύλλι ο κ. Παύλος και ο κ. Θανάσης μπορεί να έκαναν... μέρες να μιλήσουν.\n“Το πιο χαρακτηριστικό παράδειγμα είναι ότι ζούσαμε σε μία πολυκατοικία στο κέντρο της Αθήνας, ο πατέρας μου, ο θείος μου ο Θανάσης, ο θείος μου ο Κώστας, τα ξαδέλφια μου, κι όταν έχανε ο Παναθηναϊκός δεν υπήρχε φως. Απαγορευόταν το φως! Είμαστε στο σκοτάδι (σ.σ. Γέλια). Συσκέψεις επί συσκέψεων. Γιατί χάσαμε από την ΑΕΚ, γιατί χάσαμε από τον Πανιώνιο...”\n• Κι εκεί ο πιτσιρικάς Δημήτρης μέσα στις συσκέψεις;\n• Σχολείο; Τσακωμοί με Ολυμπιακούς;\n“Πήγαινα σε ξένο σχολείο. Ηταν λίγοι Ελληνες. Κι εκεί δεν υπήρχε η καζούρα. Αλλά μεταξύ των λίγων Ελλήνων, φυσικά...”\n«Διαφορετικά η ιστορία, αν το 1979...»\n• Το 1979 είναι μία κομβική στιγμή στην ιστορία του Παναθηναϊκού. Ηταν κοντά η οικογένεια Γιαννακόπουλου να πάρει το ποδόσφαιρο, αλλά έγινε η ανατροπή. Είναι θεωρητικό το ερώτημα που θα σας θέσω κ. Παύλο. Θα είχε γραφτεί διαφορετικά η ιστορία αν το 1979 είχατε πάρει εσείς την ΠΑΕ; Με βάση αυτό που έχουμε ως δεδομένο και στο μπάσκετ, αν και τα μεγέθη είναι άλλα. Θα μπορούσε και ο ποδοσφαιρικός Παναθηναϊκός να έχει αντίστοιχα πολύ μεγάλες επιτυχίες;\n“Εάν μπορώ να το πω αυτό το πράγμα, ναι”.\n• Σας βλέπω κατηγορηματικό.\n• Το 1987 αναλάβατε κ. Παύλο το μπάσκετ του Παναθηναϊκού, ο γιος σας ήταν τότε 13 ετών. Και πέρασε μία εξαετία με μεγάλη πίκρα και στεναχώρια για σας και τον σύλλογο...\n“Οταν ασχολείσαι με τον αθλητισμό θα πρέπει να περιμένεις και περιπτώσεις με πολύ πίκρα και περιπτώσεις με πολύ πολύ ευχαρίστηση”.\n• Γιατί δεν τα παρατήσατε; Στην Ελλάδα έξι χρόνια χωρίς τίτλο θεωρούνται πάρα πολλά;\n“Κάθε άνθρωπος δίνει ένα κομμάτι από τη ζωή του. Ο Παναθηναϊκός για μας ήταν ένα χόμπι, το οποίο μας ευχαριστούσε περισσότερο απ' οτιδήποτε άλλο”\n• Μου είχατε πει στην συνέντευξη του 2007 με τον κ. Θανάση ότι ''για εμάς ο Παναθηναϊκός είναι χόμπι, είναι αγάπη, είναι τρέλα''. Αυτή η αγάπη πόσο κόστισε μέχρι σήμερα; Και οικονομικά και συναισθηματικά.\n“Συναισθηματικά με μεγάλες χαρές και μεγάλες λύπες. Οικονομικά δεν μπορεί να υπολογιστεί”.\n• Κύριε Δημήτρη 1987-1993 είναι η περίοδος της μεγάλης ξηρασίας. Αναρωτηθήκατε ποτέ γιατί ο πατέρας σας δεν τα παρατάει;\n“Πολλές φορές. Και του το είχα πει”.\n• Κι ο ρόλος της γυναίκας, της μητέρας; Πως αντιδρούσε τότε η κυρία Δέσποινα;\n“Σε κάθε στιγμή λύπης ήταν πάντοτε δίπλα η μητέρα μου”.\nΠ. Γιαννακόπουλος: “Σας τονίζω και πάλι ότι οι χαρές είναι πάντα χαρές και οι λύπες... λύπες”\n• Οι ήττες του Παναθηναϊκού επηρέαζαν την οικογένεια;\n• Δηλαδή μετά από ήττες δεν μιλούσατε...\n“Μόνο δεν μιλούσαμε...”\n• Και πως το αντιμετώπιζε η κ. Δέσποινα;\n“Σιγά σιγά ξεπερνούσε το πρόβλημα”\nΔ. Γιαννακόπουλος: “Στεναχωριόταν κι εκείνη αλλά το διαχειριζόταν διαφορετικά. Οι γυναίκες πάντοτε διαχειρίζονται όλα τα θέματα και προβλήματα διαφορετικά από εμάς τους άνδρες, με ένα δικό τους τρόπο”.\n• Υπάρχει η αντίστοιχη κατανόηση και από τη σύζυγό σας κ. Δημήτρη;\n“Φυσικά. Εγώ όταν γνώρισα τη γυναίκα μου ήταν γραμμένη στους Mad Boys. Οπότε αυτό το λέει όλα”.\n«Ηθελα να με διαδεχθεί\nο Δημήτρης στον ΠΑΟ»\n• Κύριε Παύλο εκείνα τα χρόνια πιστεύατε ότι θα έρθει κάποια στιγμή που ο Δημήτρης θα σας διαδεχθεί. Θέλατε να σας διαδεχθεί, να μείνει το όνομα “Γιαννακόπουλος” στον Παναθηναϊκό;\n“Το ήθελα, ναι”.\n• Πότε ήταν η πρώτη φορά που μπήκε αυτό το θέμα στο τραπέζι;\n“Τα δύο-τρία τελευταία χρόνια”.\n• Κάνατε το αγροτικό σας κ. Δημήτρη τόσα χρόνια δίπλα τους;\n“Εγώ παρακολουθούσα, μάθαινα, σαν φίλαθλος. Δεν ήταν ποτέ στις προθέσεις μου...”\n• Εγώ γιατί δεν το πιστεύω τώρα αυτό ότι... δεν ήταν ποτέ στις προθέσεις σας;\n“Δεν ήταν κάτι που ήθελα, αλλά το έφεραν έτσι τα πράγματα που ήταν αναπόφευκτο. Δεν θα μπορούσε ο Παναθηναϊκός να μείνει ακέφαλος”\n• Η πρωτοβουλία ήταν δική σας ή του πατέρα και του θείου σας;\n«Εγώ, το ξαναλέω, δεν ήθελα να ασχοληθώ. Ακούγοντας τον πατέρα μου και τον θείο μου ότι κουράστηκαν και ήθελαν να αποχωρήσουν προσπάθησα να βρω κάποιον συνεχιστή, δεν βρήκα, οπότε δεν θα μπορούσε να γίνει διαφορετικά. Δεν θα μπορούσαμε να αφήσουμε τον Παναθηναϊκό να γίνει ΑΕΚ στο ποδόσφαιρο, να πέσει στην Γ' Εθνική. Τα μοντέλα πολυμετοχικότητας, τα μοντέλα που οι φίλαθλοι αναλαμβάνουν μια ομάδα, δεν πετυχαίνουν. Δυστυχώς το μόνο μοντέλο που πετυχαίνει είναι του ανθρώπου που έχει τρέλα...»\n• Και βάζει τα λεφτά του...\n“Βάζει τα λεφτά του. Δυστυχώς έτσι είναι. Το είδαμε και στην ΑΕΚ στο ποδόσφαιρο. Ταλαιπωρείται. Βρέθηκε τώρα ο κ. Μελισσανίδης να την πάρει και είμαι βέβαιος ότι θα την κάνει ξανά πρωταγωνίστρια”.\n• Επηρεαστήκατε από όσα συνέβησαν με την πολυμετοχικότητα και δεν θέλατε να ασχοληθείτε μετά με το μπάσκετ;\n• Μου είχατε πει και στην ραδιοφωνική συνέντευξη τον περασμένο Σεπτέμβριο ότι είχατε συμφωνήσει με τον κ. Βγενόπουλο για την αγορά της ΠΑΕ και τελικά έκανε πίσω. Ρωτάω λοιπόν αν επηρεαστήκατε...\n“Σίγουρα. Υπάρχουν άνθρωποι όπως ο πατέρας μου και ο θείος μου, που έχουν δώσει τη ψυχή τους στον Παναθηναϊκό και υπήρχε έστω και μικρή μερίδα ανθρώπων του τριφυλλιού που μπορεί να έβγαλαν μία πικρία για την ενασχόλησή μας στο ποδόσφαιρο. Αμέσως είπα «αυτό είναι κάτι που δεν πρέπει να ασχοληθώ... Κι αν κάποια στιγμή γίνει κάτι;» σκέφθηκα. «Θα έχουμε τον κόσμο του Παναθηναϊκού, που έχουμε δώσει την ψυχή μας, εναντίον μας;»\n• Προσπαθώ να καταλάβω τη ψυχολογία ενός νέου ανθρώπου που έχει κάνει όνειρα δύο-τρία χρόνια πριν να μπει στο ποδόσφαιρο, τον έχουν απογοητεύσει και έρχεται να διαδεχθεί τους πιο επιτυχημένους παράγοντες του Παναθηναϊκού κάτι που σημαίνει ότι η πήχης μεγαλώνει πάρα πολύ.\n“Σίγουρα. Και ο βαθμός δυσκολίας είναι τεράστιος”.\n• Κύριε Παύλο φοβόσασταν ότι η σύγκριση θα δημιουργήσει θέμα, στο ξεκίνημα τουλάχιστον, στο γιο σας;\n“Οχι. Είμαστε κοντά του. Και προσπαθούσαμε, προσπαθούμε πάντα, να τον βοηθήσουμε με τον καλύτερο τρόπο”.\n• Εχετε κάνει πρόσφατα μία δήλωση “θα γίνει καλύτερος από εμένα”. Πέρα από το ότι ένας πατέρας αγαπάει το παιδί του, είναι μια δήλωση με μεγάλο ειδικό βάρος.\n“Εχει επιτύχει μέχρι τώρα σε πράγματα που δεν περίμενα να επιτύχει τόσο γρήγορα. Και στον επιχειρηματικό στίβο και στην εταιρεία. Και αθλητικά. Σιγά σιγά θα έρθουν όλα με τον καιρό τους”\n• Ο Δημήτρης είναι εκρηκτικός ως χαρακτήρας. Αυτός είναι θέμα εμπειρίας ή χαρακτήρα;\n• “Είναι θέμα χαρακτήρα”.\nΔ. Γιαννακόπουλος: “Είναι θέμα DNA”\n• Δηλαδή αυτός ο χαρακτήρας είναι Γιαννακόπουλος. Δεν αλλάζει έτσι;”\n“Ναι (σ.σ. Χαμόγελα)”\n• Οι πρώτες συμβουλές που του έχετε δώσει κ. Παύλο; Λέγατε πάντα ότι από την πόρτα τον αποδυτηρίων και μέσα είναι του προπονητή, απ΄έξω είναι “δική μας” υπόθεση.\n“Ισχύει και σήμερα. Αν ρωτήσετε τον κ. Πεδουλάκη θα σας πει ότι δεν έχω πατήσει ποτέ στα αποδυτήρια”\n• Εσείς, κ. Δημήτρη τι έχετε κρατήσει από αυτό τον τρόπο αντιμετώπισης του πατέρα σας; Ακολουθείτε την ίδια πολιτική;\n• Έχετε ακριβώς την ίδια αντίληψη για το άβατο των αποδυτηρίων;\n“Φυσικά. Εκεί είναι δουλειά του προπονητή και απ΄έξω είναι δική μας δουλειά”.\n• Ρωτάω γιατί πολλές φορές νέοι άνθρωποι με δυνατά πορτοφόλια θεωρούν ότι είναι και καλοί προπονητές και καλοί παίκτες...\nΠ. Γιαννακόπουλος: “Αν ανακατέψεις τα διοικητικά με τα προπονητικά στο τέλος θα γίνει το χειρότερο δυνατό...”\nΔ. Γιαννακόπουλος: “Αποψη έχω για όλα τα θέματα, όπως όλοι οι άνθρωποι. Οταν όμως είναι τεχνικό το θέμα θα μετρήσει η άποψη του προπονητή, όταν είναι διοικητικό θα μετρήσει η άποψη η δική μου. Ο καθένας αποφασίζει για τον τομέα του”.\nΗ διαφωνία Παύλου - Δημήτρη για τον Ζέλιμιρ Ομπράντοβιτς\n• Κύριε Παύλο το περασμένο καλοκαίρι φοβηθήκατε για την ομάδα και το γιο σας όταν έφυγε ο Ζέλικο Ομπράντοβιτς και 10 παίκτες;\n• Οχι; Το λέτε κατηγορηματικά. Γιατί;\n“Ο κ. Ομπράντοβιτς έφυγε για να βρει ελεύθερο δρόμο να κάνει αυτά που νομίζει εκείνος”.\n• Σας πίκρανε που έφυγε ο κ. Ομπράντοβιτς πέρυσι; Πιστεύατε ότι έπρεπε να μείνει και να βοηθήσει τη δύσκολη στιγμή; Θεωρείτε ότι έκλεισε ο κύκλος του στον Παναθηναϊκό;\n“Για τον Παναθηναϊκό ο Ζέλιμιρ Ομπράντοβιτς νομίζω ότι έχει τελειώσει...”\n• Κύριε Δημήτρη εσείς τι λέτε;\n“Είναι από τις ελάχιστες φορές που θα διαφωνήσω με τον πατέρα μου. Ο κ. Ομπράντοβιτς είναι ο καλύτερος προπονητής της Ευρώπης. Αυτή τη στιγμή έχουμε τον δεύτερο καλύτερο προπονητή της Ευρώπης. Θα ήταν χαρά μου και είμαι βέβαιος ότι κάποια στιγμή με τον κ. Ομπράντοβιτς θα ξανασυνεργαστούμε. Ο Παναθηναϊκός είναι το σπίτι του, εγώ τον αγαπάω, είναι ο μεγάλος μου αδελφός και είναι σίγουρο πως κάποια στιγμή θα ξαναδιασταυρωθούν οι δρόμοι μας. Δεν ξέρω πότε αλλά είμαι σίγουρος”.\n• Κύριε Παύλο, τώρα, μετά από ένα χρόνο, εσείς γιατί πιστεύετε ότι έφυγε ο Ομπράντοβιτς και 10 αθλητές;\n“Ο Ομπράντοβιτς είναι επαγγελματίας και σαν επαγγελματίας βρήκε κάτι καλύτερο κατά τη γνώμη του. Επέλεξε το δρόμο της αποχώρησης, με γειά του με χαρά του. Καλή του τύχη”.\n• Οι δέκα παίκτες πιστεύεται ότι φοβήθηκαν; Επηρεάστηκαν;\n“Δυστυχώς επηρεάστηκαν. Ενώ δεν έπρεπε. Γιατί ο προπονητής έφυγε αλλά ο Παναθηναϊκός παραμένει”.\n«Διαλυτικό στοιχείο ο Ιτούδης,\nαυτός επηρέασε τον Ζέλικο να φύγει.\nΗ πόρτα κλειστή για πάντα στον Ιτούδη»\n- Στη ραδιοφωνική συνέντευξη που μου είχατε παραχωρήσει είχατε πει ότι κάποιοι πήγαν να αποδομήσουν τον Παναθηναϊκό. Τώρα, με τις δύο κούπες εδώ, συνεχίζετε να το πιστεύετε;\n“Τότε το πίστευα, τώρα το ξέρω. Ο Δημήτρης Ιτούδης επηρέασε τον κόουτς να φύγει, ήταν ο άνθρωπος που επηρέασε πολλούς από τους αθλητές να φύγουν. Μου τα έχουν μεταφέρει αυτά οι αθλητές. Τους έλεγε ότι θα χρεοκοπήσουμε, ότι δεν θα τους πληρώσουμε, ό,τι, ό,τι... Ετυχε πέρυσι να υπάρχουν κάποιες καθυστερήσεις. Ο κύριος Ιτούδης το εξέλαβε διαφορετικά και δυστυχώς έπεισε τον κόουτς. Είμαι βέβαιος ότι αν ο κ. Ομπράντοβιτς δεν είχε δίπλα του αυτό το διαλυτικό στοιχείο που ονομάζεται Δημήτρης Ιτούδης θα ήταν ακόμη μαζί μας, θα είχαμε πάρει και τη φετινή Ευρωλίγκα και η ιστορία θα είχε γραφτεί διαφορετικά. Δεν μετανιώνω, δεν στεναχωριέμαι, με τον Αργύρη έχουμε μια πάρα πολύ καλή συνεργασία, οι κούπες αποδεικνύουν και τους καρπούς αλλά θα ήθελα να ήταν ακόμη μαζί μας ο Ζέλιμιρ Ομπράντοβιτς”.\n• Απ΄ ότι καταλαβαίνω ενώ για τον Ζέλιμιρ Ομπράντοβιτς είναι πάντα ανοιχτή η πόρτα για τον Δημήτρη Ιτούδη έχει κλείσει...\n“Για τον Ζέλικο Ομπράντοβιτς θα είναι για πάντα ανοιχτή -αυτή τη στιγμή δεν μπορούμε να συνεργαστούμε γιατί με τον Αργύρη έχουμε πετύχει πολλά και είμαι βέβαιος πως θα πετύχουμε και περισσότερα- για τον Δημήτρη Ιτούδη η πόρτα είναι ερμητικά κλειστή για ΠΑΝΤΑ”.\n• Πέρασε από το μυαλό σας, κ. Δημήτρη, κατά τη διάρκεια της σεζόν όταν κάποια πράγματα δεν πήγαιναν τόσο καλά “ρε γαμώτο να είχα τον Ομπράντοβιτς”;\n“Αν πω όχι θα είναι ψέμα”.\n• Αλλά αυτό που κέρδισε ο Πεδουλάκης το κέρδισε με την αξία, τον επαγγελματισμό και τον χαρακτήρα του.\n“Ακριβώς. Με όλα αυτά ο Αργύρης έχει κερδίσει το να χτίσουμε μαζί τον Παναθηναϊκό της επόμενης πενταετίας”.\n• Κύριε Παύλο είχατε τον Πεδουλάκη ως αθλητή στον Παναθηναϊκό. Τι άνθρωπος είναι;\n“Είναι ένα ήσυχο παιδί που προσπαθεί να προσφέρει ό,τι καλύτερο και μπορώ να του πω συγχαρητήρια γι αυτά που πέτυχε”\n• Οταν τον επέλεξε ο γιος σας συμφωνήσατε;\n“Ναι. Ημουν υπέρ του Ελληνα προπονητή”.\nΠαύλος: «Δεν περίμενα ότι\nθα πάρουμε το πρωτάθλημα»\n• Περιμένατε, κ. Παύλο, ότι ο Παναθηναϊκός θα πάρει το πρωτάθλημα μέσα από αυτές τις δύσκολες συνθήκες;\n“Οχι, δεν το περίμενα. Ηταν πολύ δύσκολα. Τα παιδιά πέτυχαν αυτό που εγώ θεωρούσα ακατόρθωτο”.\n«Ο Δημήτρης μπορεί τα 8 ευρωπαϊκά»\n• Υπάρχει ένας τεράστιος στόχος, φαντάζομαι και δικός σας κ. Παύλο. Υπάρχει ο αριθμός “8”. Τα οκτώ ευρωπαϊκά πρωταθλήματα που έχει κατακτήσει η Ρεάλ Μαδρίτης. Ο Παναθηναϊκός έχει έξι. Με την ηγεσία του Δημήτρη Γιαννακόπουλου μπορεί να κάνει αυτό το στόχο πραγματικότητα;\n“Μπορεί. Ασυζητητί ναι”.\n• Μπορεί να φθάσει και να ξεπεράσει τα 8 τρόπαια της Ρεάλ;\n“Βεβαίως μπορεί, γιατί όχι. Επιθυμία όλων μας είναι αυτό. Και περισσότερο του ανθρώπου που έχει τα ηνία”\nΔ. Γιαννακόπουλος: “Σίγουρα μπορούμε να τα καταφέρουμε. Είναι δεδομένο ότι κάποια στιγμή θα τα φθάσουμε. Θα είναι σε δύο, σε τρία, σε πέντε χρόνια; Είμαστε η πιο επιτυχημένη ομάδα και αυτό αποδεικνύεται από όλους τους αριθμούς”.\n• Είναι στόχος ζωής, παραγοντικής καριέρας;\n“Στόχος ζωής όχι, στόχος παραγοντικής καριέρας ναι. Κι όσο έχω τη στήριξη του πατέρα μου, του θείου μου, της οικογένειας, όταν είμαστε συσπειρωμένοι μπορούμε να πετύχουμε τα πάντα”.\n«Δεν έχω πει ότι\nέχω εφεύρει την αλητεία»\n• Από μία πολύ διδακτική χρονιά, τι θα θέλατε να κρατήσετε και ποια είναι τα λάθη που θα βάζατε στην άκρη;\n“Το μεγαλύτερο λάθος είναι αυτό που έγινε στους αγώνες με την Μπαρτσελόνα. Μπήκε παραπάνω κόσμος στο γήπεδο, κάτοχοι διαρκείας έμειναν έξω, βρέθηκαν άνθρωποι να κινδυνεύουν. Η ευθύνη βαραίνει και τον Παναθηναϊκό αλλά όχι μόνο. Είναι ωραίο να υπάρχει τέτοιος ζήλος, αλλά δεν μπορεί να κινδυνεύει κόσμος. Δεν μπορεί άνθρωποι που βρίσκονται όλη τη χρονιά δίπλα μας, κάτοχοι διαρκείας, να μην βρίσκουν τη θέση τους. Είναι απαράδεκτο από τη δική μας πλευρά, της αστυνομίας, του ΟΑΚΑ, της εταιρείας σεκιούριτι. Και είπαμε ότι αυτό δεν θα ξαναγίνει. Το πετύχαμε στα ματς με τον Ολυμπιακό θα το πετύχουμε και του χρόνου ανεξαρτήτως ανάγκης του κόσμου να έρθει στο γήπεδο”.\n• Σε θέματα κόντρας συμπεριφορών, δηλώσεων. Υπάρχει, για παράδειγμα μία τοποθέτησή σας η οποία χρησιμοποιήθηκε και ως εναντίον σας “σημαία” τον τελευταίο καιρό. Οτι “έχω εφεύρει την αλητεία”. Θα γυρνούσατε πίσω το χρόνο ώστε να μην το είχατε πει αυτό;\n“Μα δεν το έχω πει”.\n• Και πως έχει βγει;\n“Ήμουν στο διάδρομο των αποδυτηρίων, στον παιχνίδι στο ΣΕΦ με τον Ολυμπιακό, και όντως στεναχωρημένος από την απαράδεκτη διαιτησία του κ. Πηλοϊδη είχα πει κάποια πράγματα, σε καμία περίπτωση όμως έτσι όπως έχουν γραφτεί. Και δεν ήταν πράγματα που είπα απευθείας στους διαιτητές. Ημουν με ανθρώπους του Παναθηναϊκού και έλεγα ότι «αυτό που έγινε σήμερα ήταν αλητεία». Τώρα αυτό πώς μεταφράστηκε ότι εγώ είπα πως έχω εφεύρει την αλητεία δεν μπορώ να το καταλάβω”\n• Εχει χρησιμοποιηθεί αυτό ως κάτι δεδομένο, γι αυτό το λέω...\n“Δυστυχώς 'λες λες λες' στο τέλος κάτι θα μείνει”\n«Τη λέξη "γάβρος" την είπα εγώ,\nόχι ο πατέρας μου...»\n• Πριν από λίγες ημέρες στη συνέντευξη Τύπου ο κ. Δημήτρης είπε “ο πατέρας μου με ρώτησε... «3-0 τον γάβρο, τόσο εύκολα;»...” Σχολιάστηκε έντονα. Επειδή είστε ένας άνθρωπος που τόσα χρόνια σέβεστε τον αντίπαλο σας γιατί όσο πιο μεγάλος είναι τόσο μεγαλύτερη είναι η αξία της νίκης της ομάδας σας, θέλετε να το διευκρινίσουμε κι αυτό κ. Παύλο; Είπαν πολλοί γιατί ειπώθηκε η λέξη “γάβρος” και όχι η λέξη “Ολυμπιακός”.\nΔημήτρης Γιαννακόπουλος: “Η λέξη “γάβρος” ειπώθηκε από εμένα και όχι από τον πατέρα μου”.\nΠαύλος Γιαννακόπουλος: “Τη λέξη γάβρος δεν την έχω πει ποτέ μου. Σέβομαι, εκτιμώ τις προσπάθειες των ανθρώπων που ανήκουν στους αντιπάλους μας”.\nΔημήτρης Γιαννακόπουλος: “Πάντως και οι ίδιοι οι Ολυμπιακοί τη λέξη γάβρος τη θεωρούν τίτλο τιμής. Αρα δεν τους είπαμε κάτι κακό” (σ.σ. Χαμόγελα).\n- Τελείωσε μία χρονιά γεμάτη κόντρα, ανάμεσα στον κ. Δημήτρη και στους κ. Γιώργο και Παναγιώτη Αγγελόπουλο...\n“Δεν εγκρίνω αντιπαράθεση έξω από τα αθλητικά”.\n«Μία δημόσια συγνώμη\nτων Αγγελόπουλων, μπορεί\nνα αλλάξει τα πράγματα»\n• Είσαστε διατεθειμένος εσείς κ. Δημήτρη να καθίσετε στο ίδιο τραπέζι με τους αδελφούς Αγγελόπουλοςυ και να δοθεί μια και καλή τέλος σε αυτή την αντιπαράθεση;\n“Από την αρχή της χρονιάς έκανα πολλές προσπάθειες. Όποτε ζητήθηκε η γνώμη μου για τους κ. Αγγελόπουλους έχω μιλήσει με τα καλύτερα λόγια. Από τη στιγμή όμως που μετά τον τελικό του κυπέλλου βγήκαν να με συκοφαντήσουν, δεν έχω καμία δουλειά, όχι στο ίδιο τραπέζι να καθίσω μαζί τους, αλλά ούτε να τους ξαναμιλήσω. Μια δημόσια συγνώμη εκ μέρους τους μπορεί να αλλάξει πολλά πράγματα. Μέχρι τότε δεν έχω καμία δουλειά να καθίσω σε κανένα τραπέζι με κανένα Αγγελόπουλο”.\n• Θεωρείτε ότι η αντιπαράθεση έχει ξεφύγει από το Παναθηναϊκός-Ολυμπιακός και έχει πάει σε προσωπικό επίπεδο;\n“Βεβαίως και το πήγαν σε προσωπικό επίπεδο. Εμένα η διάθεσή μου ήταν να παραμένει η αντιπαλότητα στις τέσσερις γραμμές του γηπέδου. Οι κ. Αγγελόπουλοι το πήγαν σε προσωπικό επίπεδο. Όπως τους είπα θα χορέψουν. Νομίζω πως ήδη έχουν αρχίσει το χορό”.\n• Συμφωνείτε πάντως πως δίχως τις δύο, ή τη μία από τις δύο, οικογένειες το ελληνικό μπάσκετ δεν θα έχει καμία σχέση με αυτό που είναι σήμερα;\n“Αυτό αποδείχθηκε και την εποχή 2002-2005 που δεν υπήρχε Ολυμπιακός ήταν μόνος του ο Παναθηναϊκός”\n«Εάν ο Ολυμπιακός πήρε την Ευρωλίγκα\nσε αθλητικά πλαίσια, πολλά συγχαρητήρια»\n- Κύριε Παύλο, απαντήστε μου με την ειλικρίνεια που σας διακρίνει. Σας ενόχλησε που ο Ολυμπιακός πήρε δύο φορές συνεχόμενες την Ευρωλίγκα;\n“Οχι, εάν έχει γίνει μέσα σε πλαίσια αθλητικά, πολλά συγχαρητήρια 100 φορές”\n• Κύριε Δημήτρη εσάς;\n“Οτι είπε ο πατέρας μου με καλύπτει. Εάν έγιναν σε αθλητικά πλαίσια, συγχαρητήρια”\n• Οταν λέτε “εάν έγιναν σε αθλητικά πλαίσια”; Τι εννοείται;\n“Πολλά έχουν ακουστεί τον τελευταίο καιρό. Ο Ολυμπιακός δεν έχει πάρει καμία επίσημη θέση. Δεν ξέρω...”\n- Σαν φίλο του Παναθηναϊκού, όχι σαν ιδιοκτήτη, τις βραδιές που ο Ολυμπιακός κατακτούσε την Ευρωλίγκα, τι σκέψεις περνούσαν από το μυαλό σας; Τσατίλας;\n“Σαν Ελληνας ήμουν υπερήφανος, σαν Παναθηναϊκός ήμουν πολύ στεναχωρημένος. Η χαρά για την Ελλάδα υπερίσχυσε αυτές τις δύσκολες στιγμές που περνάει η πατρίδα μας”.\n• Κύριε Παύλο κι εσείς είχατε πολλές κόντρες με τον κ. Κόκκαλη σε αθλητικό επίπεδο. Αλλά απ' ότι θυμάμαι σε επιχειρηματικό και προσωπικό επίπεδο είχατε πολύ καλές σχέσεις.\n“Είχα, έχω κι επιθυμώ να έχω πάντα. Δεν πρέπει να μπλέκουμε τα αθλητικά με ιδιωτικά θέματα”.\n• Θα συμβουλεύατε δηλαδή τον κ. Δημήτρη που φαίνεται πολύ ενοχλημένος από τους κ. Αγγελόπουλους και προφανώς κι εκείνοι το ίδιο από αυτόν...\n“Αν οι κ. Αγγελόπουλοι αναφέρθηκαν σε θέματα αθλητικά, δικαίωμά τους είναι. Τα προσωπικά δεν πρέπει να αναμιγνύονται”.\n• Πως λύνονται για σας αυτά τα ζητήματα;\n“Να μην δώσω συνέχεια, να μην δώσω έκταση. Εβαλα το κλειδί και κλείδωσα”\n«Δεν θα ήθελα τον Παπανικολάου,\nυπερεκτιμημένος ο Σπανούλης»\n• Κύριε Δημήτρη θα θέλατε κάποιον από τους παίκτες του Ολυμπιακού στα πράσινα;\n“Ο Ολυμπιακός έχει πολλούς καλούς παίκτες. Ειδικά Έλληνες. Τον Σλούκα, τον Μάντζαρη, τον Κατσίβελη...”\n• Τον Κώστα Παπανικολάου...\n“Τον Παπανικολάου σε καμία περίπτωση δεν θα τον ήθελα στον Παναθηναϊκό. Ο Παναθηναϊκός θέλει και καλούς χαρακτήρες. Ο Παπανικολάου είναι ένας εκπληκτικός αθλητής αλλά για τον χαρακτήρα του έχουν ακουστεί πολλά. Είναι προκλητικός στο γήπεδο”.\n• Ο Βασίλης Σπανούλης;\n“Για μένα είναι ο πιο υπερεκτιμημένος αθλητής στην Ευρώπη”.\n• Το λέτε και από στεναχώρια επειδή έφυγε από τον Παναθηναϊκό για τον Ολυμπιακό;\n“Καμία στεναχώρια. Ήταν στο χέρι του Παναθηναϊκού να μην τον κρατήσει. Ήταν μία απόφαση του κ. Ομπράντοβιτς και του βγάζω το καπέλο γι αυτό. Πολύ καλά έκανε...”\n• Πολλοί είπαν τότε ότι ο Παναθηναϊκός επέλεξε τον Δημήτρη Διαμαντίδη ως το δικό του ηγέτη και ο Βασίλης Σπανούλης επέλεξε να γίνει ο ηγέτης του Ολυμπιακού\n“Είναι αστείο να συγκρίνουμε τον Διαμαντίδη με τον Σπανούλη. Είναι ασύγκριτα πράγματα. Μιλάμε για τον κορυφαίο αθλητή που είχε βγει εδώ και χρόνια στο ευρωπαϊκό μπάσκετ με έναν καλό επιθετικό παίκτη”\n• Κύριε Παύλο. Σας είχε τσατίσει, σας είχε στεναχωρήσει η αποχώρηση του Σπανούλη;\n“Οι αθλητές έρχονται και παρέρχονται. Το σωματείο είναι αυτό που μένει”\nΓια τον Χάινς\n• Κάποιοι μου είπαν να σας ρωτήσω: Τον Χάινς γιατί δεν τον ''χτύπησε'' ο Παναθηναϊκός;\n“Ο κόουτς είπε ότι δεν ταιριάζει στην ομάδα. Βεβαίως τον εκτιμάμε πάρα πολύ αλλά δεν θεωρεί ο κόουτς ότι ταιριάζει στο μοντέλο του Παναθηναϊκού”.\nΓια τον Βουγιούκα...\n- Η υπόθεση Βουγιούκα;\n“Ο κόουτς Πεδουλάκης τον έχει σε μεγάλη εκτίμηση. Αν μείνει ελεύθερος βεβαίως και θα μας απασχολήσει όπως μας απασχολεί κάθε πρωτοκλασάτος Ελληνας.\nΓια τον Μπατίστ κι αυτούς που έφυγαν\n- Μάικ Μπατίστ. Μια πολύ ξεχωριστή περίπτωση. Αγαπημένος της εξέδρας. Το ρεπορτάζ μου λέει ότι είναι στην άκρη του μυαλού σας. Εχει γίνει κάποια συζήτηση;\n“Ευχής έργο θα ήταν να επέστρεφε ο Μάικ και να έκλεινε την καριέρα του στον Παναθηναϊκό, στο σπίτι του. Από εκεί και πέρα αυτή την απόφαση θα την πάρει ο κόουτς... Δυστυχώς πέρυσι, ένας ατζέντης, ο κ. Λώτσος, ήταν ο άνθρωπος που έπαιξε τεράστιο ρόλο να μην μείνουν κάποιοι αθλητές. Εμαθα φέτος ότι δεν μετέφερε καν τις προτάσεις μας να μείνουν κάποιοι αθλητές. Στον Βουγιούκα του κάναμε πρόταση 650.000 ευρώ και του μετέφερε ο κ. Λώτσος 400.000 ευρώ”.\n• Από τους υπόλοιπους που έφυγαν πέρυσι, όπως ο Σάρας ή ο Καϊμακόγλου, υπάρχει περίπτωση να ξανανοίξει η πόρτα του Παναθηναϊκού;\nΠαύλος Γιαννακόπουλος: “Η πόρτα του Παναθηναϊκού είναι πάντα ανοιχτή για αθλητές που έχουν δείξει το χαρακτήρα τους, σωστού αθλητή”.\nΔημήτρης Γιαννακόπουλος: “Το καλό του Παναθηναϊκού είναι πάνω απ' όλα, παρά το ότι κάποιοι μας στεναχώρησαν πέρυσι. Και ο κ. Ομπράντοβιτς μας στεναχώρησε. Όμως η πόρτα του Παναθηναϊκού είναι ανοιχτή για τους καλύτερους προπονητές, για τους καλύτερους αθλητές, για ό,τι καλύτερο κυκλοφορεί”.\nΟ «αγαπημένος Στόγιαν»\n• Κύριε Παύλο, πέρασαν από τον Παναθηναϊκό τεράστιοι παίκτες. Από Έλληνες Αλβέρτης ή Διαμαντίδης; Ποιον... ψηφίζετε;\n“Είναι δύο υπεράξιοι αθλητές. Εχουν προσφέρει ανεκτίμητες υπηρεσίες στον Παναθηναϊκό.”.\n• Δίπλα στη φανέλα με το 4 στον ουρανό του ΟΑΚΑ θα κρεμαστεί και η φανέλα του Δημήτρη Διαμαντίδη όταν θα σταματήσει το μπάσκετ;\nΔ. Γιαννακόπουλος: “Είναι νωρίς να συζητάμε για το ότι ο Διαμαντίδης θα σταματήσει το μπάσκετ”.\n- Στην ίδια ερώτηση “Αλβέρτης ή Διαμαντίδης” τι απαντάτε;\n“Δεν μπορώ να τους διαχωρίσω. Τους αγαπάω πολύ και τους δύο”.\n• Από ξένους; Μποντιρόγκα ή Μπατίστ;\nΠ.Γιαννακόπουλος: “Και οι δύο θα μείνουν αξέχαστοι γι αυτά που έχουν προσφέρει”.\nΔ. Γιαννακόπουλος: “Μποντιρόγκα-Μπατίστ πολύ κοντά, αλλά αγαπημένος μου ο Στόγιαν. Στόγιαν Βράνκοβιτς”.\nΗ επιστολή στην ΤΣΣΚΑ\nκαι ο Μπερτομέου\n• Θέλω να προσεγγίσουμε ένα άλλο μεγάλο θέμα της σεζόν που πέρασε. Πιστεύετε ότι η ανακοίνωση σας εναντίον της ΤΣΣΚΑ δημιούργησε τα μεγάλα προβλήματα με την Ευρωλίγκα και εν συνεχεία στα ματς με την Μπαρτσελόνα;\n“Η ΤΣΣΚΑ είναι από τις μεγαλύτερες ομάδες της Ευρώπης. Χθες έστειλα μία επιστολή στον κ. Βατούτιν λέγοντάς του ότι θεωρώ πως κάποια περιστατικά στον αγώνα στον ΟΑΚΑ, κάποιες δηλώσεις δικές μου ήταν άτυχες στιγμές που δεν πρέπει να διαταράξουν τη χημεία η οποία υπάρχει ανάμεσα στην Ελλάδα και τη Ρωσία. Μας ενώνουν πολλά πράγματα. Είναι λάθος να υπάρχει οποιαδήποτε αντιπαλότητα με μια τεράστια ομάδα όπως η ΤΣΣΚΑ.\n• Με τον κ. Μπερτομέου συναντηθήκατε. Έχει λήξει το θέμα της μεταξύ σας σφοδρής αντιπαράθεσης;\n“Ανταλλάξαμε απόψεις. Άκουσε πράγματα που δεν ήξερε, άκουσα κι εγώ πράγματα που δεν ήξερα. Νομίζω ότι έχει εξομαλυνθεί η κατάσταση. Περιμένω να δω και με τις εξοντωτικές τιμωρίες τι θα γίνει. Θέλω να πιστεύω ότι έχει καταλάβει κάποια πράγματα η Ευρωλίγκα”\nΠ. Γιαννακόπουλος: “Πρέπει να κλείσει αυτό το κεφάλαιο και να επέλθει ηρεμία”.\n«Ο ΠΑΟ δεν τυγχάνει\nτου σεβασμού που πρέπει\nαπό την διαιτησία»\n• Ο Παναθηναϊκός κατηγορείται από τους αντιπάλους του ότι έχει την εύνοια της διαιτησίας στον ελληνικό χώρο.\n“Ο καθένας μπορεί να λέει ότι θέλει. Στην Ευρώπη ο Παναθηναϊκός εισπράττει μια πολύ εχθρική διαιτησία”.\n• Αναφέρομαι στο ελληνικό πρωτάθλημα.\nΠ. Γιαννακόπουλος: “Η γνώμη μας είναι εντελώς αντίθετη. Η ελληνική διαιτησία είναι άψογη. Το άθλημα είναι τέτοιο που το παραμικρό λάθος μεγαλώνει με αποτέλεσμα να δημιουργούνται παρεξηγήσεις.\nΔ. Γιαννακόπουλος: “Παράπονα πάντα υπάρχουν. Στο μπάσκετ κάθε φάση μπορεί να τη δει κάποιος με πράσινα γυαλιά με κόκκινα γυαλιά, χωρίς γυαλιά και να βγάλει τα δικά του συμπεράσματα. Το δικό μου συμπέρασμα είναι ότι ο Παναθηναϊκός δεν τυγχάνει του σεβασμού που πρέπει από τη διαιτησία και στην Ελλάδα και στην Ευρώπη”\n• Ασχολείστε επιχειρηματικά και με τον χώρο του Τύπου, κ. Δημήτρη. Στην τελευταία σας συνέντευξη βγάλατε οργή για ένα κομμάτι του ελληνικού Τύπου μιλώντας με σκληρά λόγια. Πιστεύετε ότι υπάρχουν συνάδελφοί μου οι οποίοι σας στοχοποίησαν, προσωπικά;\n• Γιατί να συνέβη κάτι τέτοιο;\n“Γιατί υπήρχαν κάποιοι δημοσιογράφοι που ήταν κοντά στον Ομπράντοβιτς και κυρίως στον Ιτούδη, έπαιρναν ειδήσεις μέσα από την ομάδα, είχαν αποκλειστικά ενώ δεν έπρεπε και όταν είδαν πως έχασαν τη δυνατότητα πρόσβασης και εσωτερικής πληροφόρησης αμέσως άρχισαν να χτυπούν”.\n• Σας κατηγορούν ότι χρησιμοποιείτε τα Μέσα σας για να περνάτε πράγματα προς τα έξω, π.χ. με την “Πράσινη”. Σε αυτό τι απαντάτε;\n“Ο καθένας έχει την άποψή του. Η “Πράσινη” είναι μια εφημερίδα που εξυπηρετεί τα συμφέροντα του Παναθηναϊκού και λογικό είναι να προσπαθεί να τα εξυπηρετήσει σε όλα τα αθλήματα. Ακόμα και στο τάβλι”.\n• Υπάρχει σχετική αιχμή εναντίον σας και στην τελευταία ανακοίνωση των κ. Αγγελόπουλων.\n“Δεν δίνω καμία σημασία στο τι λένε οι κύριοι Αγγελόπουλοι. Μπορούν να λένε ότι θέλουν”.\n«Το μπάτζετ δεν ήταν\n• Πολλά ειπώθηκαν και γράφτηκαν για το μπάτζετ του Παναθηναϊκού τη σεζόν που πέρασε\n“Ναι, πολλά ακούγονται ότι το μπάτζετ ανέβηκε κατά τη διάρκεια της χρονιάς αλλά δεν είναι έτσι. Ελάχιστα ανέβηκε”.\n• Είχα την αίσθηση ότι ξεκίνησε 12-13 και κατέληξε 16 εκατ. ευρώ.\n“Οχι, αυτά τα νούμερα είναι πολύ υπερβολικά. Δεν θα ήθελα να μπούμε όμως σε τέτοια συζήτηση, δεν είναι εποχές στην Ελλάδα γι αυτά”.\n«Δεν μπορείς να απεμπλακείς από τους λίγους\nπου δημιουργούν τα προβλήματα»\n• Λατρεία, πολλά χρόνια, του κόσμου στον Παύλο Γιαννακόπουλο. Πλέον αγάπη και αποδοχή και για τον Δημήτρη, αφού όμως πέρασε μέσα από ένα σκωτσέζικο ντους, κρύο-ζεστό αυτή η σχέση.\n“Πέρασε γιατί κάποιοι άνθρωποι θεώρησαν ότι η εμπλοκή μας στο ποδόσφαιρο δεν ήταν για καλό. Κι επειδή ο κόσμος είναι ο ίδιος σε όλα τα αθλήματα κάποιοι καθαρά ποδοσφαιρόφιλοι έφεραν αυτά τα προβλήματα και στο κλειστό του ΟΑΚΑ. Αλλά αυτά όμως είναι περασμένα. Νομίζω πως ο κόσμος έχει καταλάβει ότι όλες μας οι προσπάθειες ήταν για καλό”.\n• Πολλές φορές οι σχέσεις των εταιρειών με τους οπαδούς, ο εναγκαλισμός δημιουργεί σοβαρά προβλήματα στις ομάδες. Είναι τόσο δύσκολο να απεμπλακούν οι ομάδες από 20-30-50 άτομα;\nΠαύλος Γιαννακόπουλος: “Ποτέ. Δεν μπορεί να γίνει αυτό...”\n• Ποτέ; Μετά από τόσα χρόνια εμπειρίας αυτή η κουβέντα είναι πολύ σημαντική. Εσείς κ. Δημήτρη τι πιστεύετε γι αυτό το μείζονος σημασίας θέμα;\n“Δεν ξέρω τι γίνεται στις άλλες ομάδες, εγώ είμαι περήφανος για όλο τον κόσμο του Παναθηναϊκού”\n• Ναι αλλά κάποιες στιγμές ένας ιδιοκτήτης πρέπει να πάρει μία δύσκολη απόφαση.\n“Την πήρα στον τελικό του κυπέλλου. Οι φίλαθλοι του Παναθηναϊκού δεν είχαν κάνει τίποτα, τους παρακάλεσα να εκκενώσουν το γήπεδο και το έκαναν. Παρότι δεν θα έπρεπε”.\n• Φαντάζομαι όμως ότι δεν θέλετε να συνεχίσετε να πληρώνετε εκατομμύρια σε πρόστιμα εξαιτίας κάποιων συμπεριφορών.\n“Τα πρόστιμα δεν επιβλήθηκαν από τις συμπεριφορές του κόσμου του Παναθηναϊκού. Κάποιοι, πέντε άνθρωποι έσπασαν μία πόρτα και μπήκαν μέσα υπεράριθμοι. Αυτό δεν μπορεί να χαρακτηρίσει όλο τον κόσμο του Παναθηναϊκού”.\n«Δεν έχουμε απολύσει\nούτε έναν στη ΒΙΑΝΕΞ»\n• Αυτά τα 3,5 στην Ελλάδα της κρίσης ποια πολιτική ακολουθήσατε στην ΒΙΑΝΕΞ; Με τους εργαζόμενους σας;\nΠαύλος Γιαννακόπουλος: “Οι άνθρωποι που δουλεύουν στη ΒΙΑΝΕΞ είναι πάνω από το κεφάλι μας, Τους αγαπάμε, τους εκτιμάμε γιατί αυτοί προσφέρουν τις υπηρεσίες τους στην εταιρεία μας”\n• Πόσο δύσκολο είναι, κ. Δημήτρη, για έναν 35χρονο τότε να αναλαμβάνει έναν κολοσσό όπως η ΒΙΑΝΕΞ και μάλιστα στην περίοδο που στην Ελλάδα καταρρέουν ολόκληρα μεγέθη. Καταρρέουν μισθοί, ζωές.\n“Ο χώρος της υγείας έχει πληγεί πολύ μετά τον χώρο των αυτοκινήτων”\n• Τα Media, το πόσο έχουν πληγεί, να μη τα βάλουμε καθόλου στη συζήτηση...\n“Εχει πληγεί πολύ ο χώρος της υγείας. Είμαστε πάρα πολύ δυσαρεστημένοι από τους χειρισμούς της κυβέρνησης”\n«Είμαστε πολύ δυσαρεστημένοι\nαπό την κυβέρνηση Σαμαρά»\n• Και το λέει αυτό μία οικογένεια που παραδοσιακά ανήκει στο χώρο της Νέας Δημοκρατίας.\n“Και θα συνεχίσουμε να ανήκουμε για πάντα. Αυτά είναι τα πιστεύω μας. Από εκεί και πέρα όμως είμαστε πολύ δυσαρεστημένοι από την κυβέρνηση του κ. Σαμαρά και την τρικομματική. Δυστυχώς υπήρξε πλήρης καταστροφή του συστήματος υγείας. Η ΒΙΑΝΕΞ χτυπήθηκε όπως όλος ο κλάδος. Αλλά δεν διώξαμε άνθρωπο, δεν μειώσαμε μισθούς”.\n• Αυτό είναι εντυπωσιακό που μου λέτε στην Ελλάδα του 2013.\nΠ. Γιαννακόπουλος: “Δεν διώξαμε ΟΥΤΕ ΕΝΑΝ, ούτε μειώσαμε μισθούς”.\nΔ.Γιαννακόπουλος: “Ανεβάσαμε κατά 6% το δυναμικό της εταιρείας. Ολοι αυτοί οι άνθρωποι μας βοήθησαν να φθάσουμε έως εδώ τη ΒΙΑΝΕΞ και τώρα είναι η δική μας ώρα να στηρίξουμε τον κόσμο που μας στήριξε όλα αυτά τα χρόνια”\n• Πόσοι επιχειρηματίες το λένε αυτό σήμερα;\n“Το τι κάνουν άλλα μαγαζιά δεν μας απασχολούν. Εμείς ξέρουμε ότι είμαστε Έλληνες, έχουμε πάνω απ΄όλα την πατρίδα. Ούτε πήραμε την εταιρεία να την πάμε αλλού, σε άλλη χώρα, με φθηνότερο εργατικό κόστος. Είμαστε Έλληνες. Εδώ ζήσαμε, εδώ θα ζήσουμε, όλοι θα βοηθήσουμε να ξαναφτιάξουμε την Ελλάδα”.\n• Μπορεί να αντέξει ο κόσμος κι άλλο Μνημόνιο όπως ψιθυρίζεται;\n“Αυτούς ψήφισε ο κόσμος, από αυτούς θα περιμένουμε και τη λύση. Δυστυχώς δεν θα τη βρει ο κόσμος”.\nτον θείο μου»\n• Είστε μια Σπαρτιάτικη οικογένεια με παραδόσεις και αρχές. Θέλω να σταθούμε στη σκηνή της φιέστας για το πρωτάθλημα όπου σηκώνεται την κούπα μαζί με την ξαδέλφη σας, την Κατερίνα. Ποια ήταν η σημειολογία;\n“Μια οικογένεια είμαστε. Όλοι μαζί έχουμε πετύχει. Μπορεί ο πατέρας μου να είναι ο πατριάρχης αυτής της οικογένειας, αλλά μπαίνουμε τώρα σε μία νέα φάση όπου είμαι σίγουρος ότι θα έχω την στήριξη και της ξαδέλφης μου, της Κατερίνας, και των υπολοίπων της οικογενείας”\n• Αυτό σημαίνει ότι πλέον και οι σχέσεις σας με τον κ. Θανάση είναι καλές.\n“Οι σχέσεις με το θείο μου είναι άριστες, ουδέποτε χάλασαν. Έγινε ότι έγινε μέσα στη χρονιά, θεωρώ ότι δεν έπρεπε να δημοσιοποιηθεί κάτι. Αυτό είναι μια πραγματικότητα. Τον θείο μου τον λατρεύω, τον έχω σαν δεύτερο πατέρα, νιώθω και τη δική του λατρεία. Κι αν δεν είχα αυτή τη στήριξη από τον πατέρα και τον θείο μου ενδεχομένως να μην είχαμε πετύχει όσα καταφέραμε φέτος”.\n• Κύριε Παύλο ο Δημήτρης σας θυμίζει το εκρηκτικό του χαρακτήρα του κ. Θανάση;\n«Παίρνω τον ΑΟ Σπάρτης\nγια την Α' Εθνική»\n• Αναφερθήκατε στην Σπάρτη.\n“Τη Δευτέρα κατεβαίνω να αναλάβω τον ΑΟ Σπά?\n31 λεπτά πριν Λεβαδειακός: Προσφυγή ο Παντελιάδης


Εφημερίδα Εφημερίς Δημοπρασιών - 27/11/2020\nΠΑΡΑΣKΕΥΗ 27 ΝΟΕΒΡΙΟΥ\nΑP. ΦΥΛΛΟΥ 27676\nΜε το ασταγονόμετρον τα δάνεια\nτου Ακι ντζί μετά\nΟ πρην ηγέτης στα Κατεχόμενα,\nΜεχμέτ Αλί Ταλάτ, μίλησε στο Spu tnik\nγια τις εξελίξεις στο Κυποιακό και το ενδεχόμενο εξεύρεσης λύσης μετά και την\nανάληψη της κεξουσίας στο Ψευδοκρά\nτος από τον Ερσίν Τατάρ.\nΤον Οκτβριο του 2020, ο Ερσίν Τατάρ,\nηγέτης του κόμματος της Εθνικής Ενότητας υποστηριζόμενος από την Τουρκία, ανέλαβε την ηγεσία στα Κατεχόμενα ως ν\nκητής στις αποκαλούμενες απροεδρικές ε\nκλογέςν του Ψευδοκράτους.\nΛίγο πριν τις εκλογές , ο\nΤατάρ, κατά τη διάρκεια ΣΕΛΑ\nτερα , ο ετήσιος ρυθμός\nμεταβολής της χρηματοδότησης των μη χρημα\nτοπιστωτικν επιχειρήσεων (MXΕ) αυξήθηκε\nσε 8,6% από 8,3% τον\nπροηγούμενο μήνα . Η\nμηνιαία καθαρή ροή της\nχρηματοδότη σής τους ήταν θετική κατά 72 εκατ. ευρ , έναντι θετικής καθαρής ροής 660 ε\nκατ. ευρ τον προηγούμενο μήνα . Ο ετήσιος\nρυθμός μεταβολής της\nχρηματοδότη σης των ασφαλιστικν επιχειρήΒANK\nσεων και των λοιπν\nδουμάτων διαμορφθηχε σε-3 ,9% από-1,0%\nτον προηγούμενο μήνα .\nτης χρηματοδότησής τους ήταν αρνητική\nκατά 127 εκατ . ευρ , έναντι θετικής καθαρής ροής 54 εκατ. ευρ τον προηγούμεΗ μνημειδης\nμε Αγιο Επίσκοο\nτου Tintoretto σε\nτοδότησης προς τον ιδιωτικό τομέα ήταν\nαρνητική κατά 247 εκατ . ευρ , έναντι θετικής καθαρής ροής 623 εκατ. ευρ τον\nΠιο αναλυτικά , η μην ιαία καθαρή ροή\nτης χρηματοδότησης προς τις επιχειρήσεις, τον Οκτβριο του 2020, ήταν αρνητι κή κατά 55 εκατ. ευρ, έναντι θετικής καθαρής ροής 714 εκατ. ευρ τον προηγούμενο μήνα και ο ετήσιος ρυθμός μεταβολής\nδιαμορφθηκε σε 7,5% , αμετάβλητος σε\nσχέση με τον προηγούμενο μήνα . ΕιδικόΜε το


Grand Hotel Amrâth Kurhaus The Hague Scheveningen, Scheveningen Ξενοδοχεία - Skyscanner\nGevers Deynootplein 30, 2586 CK, Scheveningen, Ολλανδία\nΚαλόΜε βάση 9703 κριτικές\nΚαλό μίνι μπαρ. Φιλική εξυπηρέτηση.\nΑν διαμείνετε σε αυτό το κατάλυμα (Grand Hotel Amrâth Kurhaus The Hague Scheveningen) στην πόλη: Χάγη (Scheveningen), θα βρίσκεστε σε απόσταση λίγων λεπτών από: Καζίνο Ολλανδίας Scheveningen και Παραλία Scheveningen. Στις σημαντικές παροχές περιλαμβάνονται ενσύρματη πρόσβαση στο ίντερνετ (επιπλέον χρέωση), ένα επιχειρηματικό κέντρο και εγκαταστάσεις πλυντηρίων.\nΕκπληκτική τοποθεσία. Όμορφο τοπίο. Καταπληκτική τοποθεσία.\nΚαλό ξενοδοχείο με εγκαταστάσεις ευεξίας. Κοντά στην παραλία με εύκολη πρόσβαση σε χώρους στάθμευσης.\nΕξαιρετικό κρεβάτι. Σπασμένο ντους. Λερωμένο χαλί.\nΣυμπαθητικό προσωπικό. Εξυπηρετικό προσωπικό υποδοχής. Τέλεια εξυπηρέτηση.\nΕξαιρετικές εγκαταστάσεις. Σπασμένο ασανσέρ. Λεκιασμένα χαλιά.\nΑπαίσιος θόρυβος. Βρώμικα σεντόνια. Άβολα κρεβάτια.


Λύσεις νέας τράπεζας θεμάτων στην Α΄ λυκείου Β θέμα 20222 – φυσικά φυσική\nΛύσεις νέας τράπεζας θεμάτων στην Α΄ λυκείου Β θέμα 20222\nτου Νεκτάριου Πρωτοπαπά .\nΔείτε ένα απόσπασμα του βιβλίου.\nΈνα βιβλίο που είναι γεμάτο από το μεράκι του συνάδελφου και συγγραφέα Νεκτάριου. Ένα βιβλίο που το προτείνουμε γιατί μας άρεσε, γιατί είναι προσεγμένο.\nΟ ίδιος λέει ότι η γλώσσα του βιβλίου του είναι απλή, γιατί θέλει να αποτελέσει ένα αυτόνομο οδηγό μελέτης για τους μαθητές.\nΜια νέα πρόταση διδακτικά από τον συνάδελφο Νεκτάριο, μια πρόταση που κρύβει πίσω της πολύ δουλειά και την εμπειρία του συγγραφέα που έχει εκδώσει βιβλία – προτάσεις στο Δημοτικό , στο Γυμνάσιο και στο λύκειο. Αναζητήστε τα .\nΣας παρουσιάζουμε μία ερώτηση από την ευθύγραμμη ομαλή κίνηση και μία ερώτηση από την ελεύθερη πτώση και την ενεργειακή μελέτη της κίνησης .\nΒ1. Στο εργαστήριο της φυσικής πραγματοποιήσατε ένα πείραμα για να μελετήσετε την ευθύγραμμη κίνησης ενός αμαξιδίου. Κατά τη διάρκεια του πειράματος μετρούσατε την θέση του αμαξιδίου και κατασκευάσατε τον παρακάτω πίνακα μετρήσεων:\nΑ. Να επιλέξετε την σωστή πρόταση.\nΑπό τη μελέτη των πειραματικών δεδομένων συμπεραίνουμε ότι η κίνηση που εκτελεί το αμαξίδιο είναι:\nα. Ευθύγραμμη ομαλή ,\nβ. Ευθύγραμμη ομαλά επιταχυνόμενη ,\nγ. Ευθύγραμμη ομαλά επιβραδυνόμενη .\nΒ. Να δικαιολογήσετε την απάντησή σας .\nΒ2. Δύο μικρές σφαίρες Α και Β συγκρατούνται ακίνητες στο ίδιο ύψος h από το έδαφος. Οι δύο σφαίρες αφήνονται ελεύθερες. Η επίδραση του αέρα θεωρείται αμελητέα.\nΑν γνωρίζετε ότι η σφαίρα Α έχει διπλάσια μάζα από τη σφαίρα Β (mA = 2∙mB) τότε όταν οι δυο σφαίρες φτάνουν στο έδαφος θα έχουν :\nα. ίδια κινητική ενέργεια και διαφορετική ταχύτητα ,\nβ. διαφορετική κινητική ενέργεια και ίδια ταχύτητα ,\nγ. διαφορετική κινητική ενέργεια και διαφορετική ταχύτητα .\nΒ. Να δικαιολογήσετε την απάντησή σας\nΗ καλύτερη λύση θα ήταν για μας η γραφική. Με τις τιμές που δίνονται σχεδιάζουμε το διάγραμμα θέσης x – χρόνου t :\nΠαρατηρούμε ότι η γραφική παράσταση είναι ευθεία, η κλίση της είναι σταθερή, άρα το αμαξίδιο κινείται με σταθερή ταχύτητα και εκτελεί ευθύγραμμη ομαλή κίνηση .\nΚάθε ζευγάρι τιμών του πίνακα ικανοποιεί την εξίσωση x = υ·t, έστω για t = 4 s και x = 6 m : 6 = υ·4 ⇒ υ = 3 / 2 m / s . Θα δοκιμάσετε όλα τα ζευγάρια τιμών και θα βεβαιωθείτε ότι η ταχύτητα είναι η ίδια σε όλες τις χρονικές στιγμές.\nΠροτείνουμε η ερώτηση να δοθεί στους μαθητές σαν εργασία για το σπίτι και στη συνέχεια να σχολιαστεί στη τάξη.\nΔύο σφαίρες , η σφαίρα Α με μάζα mA και η σφαίρα Β με μάζα mB βρίσκονται στο ίδιο ύψος h . Οι σφαίρες Α και Β αφήνονται ελεύθερες, άρα εκτελούν ελεύθερη πτώση.\nΗ ελεύθερη πτώση είναι μια ευθύγραμμα (κατακόρυφα)\nομαλά (άρα το διάνυσμα της επιτάχυνση της κάθε σφαίρας είναι σταθερό, κατά μέτρο, διεύθυνση και φορά και η ταχύτητα της αυξάνει με σταθερό ρυθμό)\nεπιταχυνόμενη κίνηση (με επιτάχυνση την επιτάχυνση α = g της βαρύτητας που εξαρτάται από το ύψος και το γεωγραφικό πλάτος)\nχωρίς αρχική ταχύτητα (αφού αφήνεται υ0 = 0) .\nΗ εξίσωση του ύψους (ή του βάθους) y της σφαίρας Α ή Β με τον χρόνο t :\ny = ½·g·t² , για να υπολογίσουμε τον χρόνο καθόδου της κάθε σφαίρας t = tκ το ύψος θα είναι y = h :\nh = ½·g·tκ² ⇒ tκ² = 2·h / g ⇒ tκ = √(2·h / g) .\nΠαρατηρούμε ότι ο χρόνος καθόδου δεν εξαρτάται από την μάζα της σφαίρας Α ή Β .\nΗ εξίσωση της ταχύτητας υ με τον χρόνο t της σφαίρας Α ή Β στην ελεύθερη πτώση :\nυ = g·t , την χρονική στιγμή t = tκ η ταχύτητα της κάθε σφαίρας θα έχει μέτρο υκ λίγο πριν έρθει σε επαφή με το οριζόντιο δάπεδο :\nυκ = g·tκ ⇒ υκ = g·√(2·h / g) ⇒ υκ = √(2·g·h) .\nΠαρατηρούμε ότι η ταχύτητα δεν εξαρτάται από την μάζα των σφαιρών , η κινητική ενέργεια ορίζεται με την σχέση :\nάρα η κινητική ενέργεια της σφαίρας Α :\nΚΑ = ½·mΑ·υκ² ,\nη κινητική ενέργεια της σφαίρας Β :\nΚΒ = ½·mΒ·υκ² .\nΔιαιρούμε κατά μέλη τις κινητικές ενέργειες των σφαιρών Α και Β :\nΚΑ / ΚΒ = (½·mΑ·υκ²) / (½·mΒ·υκ²) ⇒ ΚΑ / ΚΒ = mΑ / mΒ ⇒ ΚΑ / ΚΒ = 2·mΒ / mΒ ⇒ ΚΑ / ΚΒ = 2 ⇒ ΚΑ = 2·ΚΒ .\nΤον υπολογισμό της ταχύτητας μπορούμε να τον πραγματοποιήσουμε ενεργειακά με δύο μάλιστα τρόπους :\n(άλλη έκφραση της αρχής διατήρησης της ενέργειας που ισχύει στο σύστημα σφαίρα Α – Γη ή σφαίρα Β – Γη επειδή στις σφαίρες Α και Β δρουν μόνο τα βάρη των σφαιρών, που είναι διατηρητικές δυνάμεις.)\n(εφαρμόζεται για μία από τις σφαίρες Α ή Β μεταξύ της θέσης Ι σε ύψος h και της θέσης ΙΙ λίγο πριν συναντήσει η κάθε σφαίρα το οριζόντιο δάπεδο, η κινητική ενέργεια της κάθε σφαίρας όταν αφήνεται είναι μηδέν ΚI = 0 και η δυναμική ενέργεια πριν η κάθε σφαίρα έρθει σε επαφή με το δάπεδο είναι μηδέν UIΙ , γιατί είναι το επίπεδο βαρυτικής δυναμικής ενέργειας, ως προς το οποίο μετράμε το ύψος h )\nΕI = ΕII ⇒ ΚI + UI = ΚIΙ + UIΙ ⇒ 0 + m·g·h = ½·m·υκ² + 0 ⇒ υκ² = 2·g·h ⇒ υκ = √(2·g·h) .\n(άλλη έκφραση της αρχής διατήρησης της ενέργειας που ισχύει παντού και εφαρμόζεται μεταξύ της θέσης Ι σε ύψος h και της θέσης ΙΙ λίγο πριν συναντήσει η κάθε σφαίρα το οριζόντιο δάπεδο.)\nΔΚ = Ww ⇒ KΙΙ – ΚΙ = Ww ⇒ ½·m·υκ² – 0 = + m·g·h ,\nόπου το έργο του βάρους Ww είναι θετικό γιατί η σφαίρα κατέρχεται και η δύναμη του βάρους έχει την ίδια φορά με την φορά κίνησης .\n⇒ υκ² = 2·g·h ⇒ υκ = √(2·g·h) .\nOne thought on “Λύσεις νέας τράπεζας θεμάτων στην Α΄ λυκείου Β θέμα 20222”


Κορωνοϊός: Πότε θα είμαστε χωρίς τον ιό – Η «μαύρη» πρόβλεψη Σύψα για τα παιδιά\nΟ καθηγητής Λοιμωξιολογίας διατύπωσε την εκτίμησή του για την πορεία του κορονοϊού στην Ελλάδα – Ανησυχία από την πρόβλεψή του για τα παιδιά.\nΑπάντηση στο ερώτημα το οποίο θέτουν όλοι σχετικά με το πότε θα μπει τέλος στην πανδημία του κορονοϊού επιχείρησε να δώσει ο καθηγητής Λοιμωξιολογίας Νίκος Σύψας ο οποίος έκανε και μια «μαύρη» πρόβλεψη για τα παιδιά και την Covid-19.\nΌπως είπε στον ΣΚΑΪ «από την ιστορία της ιατρικής γνωρίζουμε ότι οι πανδημίες διαρκούν 3 χρόνια. Εκτιμώ ότι θα έχουμε μεγάλη έξαρση μέχρι τα Χριστούγεννα, μετά αποκλιμάκωση και μετά το Πάσχα θα επιστρέψουμε στην κανονικότητα ώστε το καλοκαίρι του 2022 θα είμαστε χωρίς τον κορονοϊό».\nΟ ίδιος εκτίμησε, πάντως, ότι δεν θα φτάσουμε υψηλότερα στους εμβολιασμούς κατά του κορονοϊού «και πρέπει να ζήσουμε με αυτό και να διαχειριστούμε αυτή την κατάσταση. Ή θα νοσήσουμε ή θα εμβολιαστούμε». «Κάθε πολίτης πρέπει να λάβει την απόφασή του και να ζυγίσει τους κινδύνους. Δεν υπάρχει η επιλογή ούτε εμβολιάζομαι ούτε κολλάω» πρόσθεσε ο κ. Σύψας\nΗ πρόβλεψη για τα παιδιά\nΕιδική ήταν η αναφορά του Νίκου Σύψα στα παιδιά και τον κορονοϊό καλώντας τους γονείς να συγκρίνουν «τον απειροελάχιστο κίνδυνο από το εμβόλιο και τον κίνδυνο από τον κορονοϊό». «Δεν ξέρουμε τι θα γίνει σε 10 χρόνια με ένα εμβόλιο, ξέρουμε όμως τι θα συμβεί σε ένα παιδί καθώς έχουμε βιβλιογραφία για αναφορές long covid σε παιδιά με συμπτώματα όπως κατάθλιψη, κόπωση στην καρδιά».\nΣυνέχισε, μάλιστα, λέγοντας ότι η μετάλλαξη Δέλτα θα μολύνει σχεδόν όλα τα παιδιά που δεν έχουν εμβολιαστεί. Όπως είπε χαρακτηριστικά «μέχρι τα Χριστούγεννα θα έχουν νοσήσει όλα τα παιδιά που δεν έχουν εμβολιαστεί» συμπληρώνοντας πως «όλα τα παιδιά που πάνε στο σχολείο θα εκτεθούν στον ιό».\nΤελεσίδικη η αύξηση των κρουσμάτων\nΧαρακτήρισε, μάλιστα, «τελεσίδικο» το γεγονός ότι θα έχουμε αύξηση των κρουσμάτων σε παιδιά όπως έχει συμβεί και σε άλλες χώρες. «Ελπίζουμε ότι με τα πρωτόκολλα που θα εφαρμοστούν να βγει η σχολική χρονιά» συμπληρώνοντας, πάντως, ότι «υπάρχει μεγάλος βαθμός αβεβαιότητας και γι’ αυτό στα πρωτοκόλλα που εισηγηθήκαμε υπάρχει προθεσμία 1 μηνός για επαναξιολόγηση. Πρέπει να προσαρμοζόμαστε στα επιδημιολογικά δεδομένα».\nΚαι ο κ. Σύψας κατέληξε: Το πρόβλημα πάντως δεν είναι τα παιδιά αλλά το πρόβλημα είναι ότι θα μεταφέρουν τον ιό στο σχεδόν 1 εκατ. ανεμβολίαστους άνω των 50 ετών και αυτός είναι ο μεγαλύτερος φόβος μας γιατί τότε θα πιεστεί το σύστημα υγείας.\nΣοκαριστικό βίντεο: Έγκυος γυναίκα προσπαθεί να αποδράσει από το παράθυρο, για να γλιτώσει από τον βάναυσο σύζυγό της (βίντεο)


Η ζήτηση για TWS ασύρματα ακουστικά έχει ανέβει πολύ τα τελευταία χρόνια και η Xiaomi δεν χάνει την ευκαιρία να αξιοποιήσει περαιτέρω το γεγονός με την επίσημη κυκλοφορία της νέας προηγμένης σειράς Flipbuds στην αγορά της Κίνας. Το πρώτο μοντέλο της σειράς είναι τα Xiaomi FlipBuds Pro, που στοχεύει σε ένα σχετικά premium τμήμα της αγοράς, προσφέροντας Active Noise Cancellation (ANC) και σχεδίαση … τύπου Airpods Pro.\nΝαι, δεν υπάρχει καμία αμφιβολία ότι τα Xiaomi FlipBuds Pro εμπνέονται από το Apple AirPods Pro. Η κλασική σχεδίαση με κοντό στέλεχος και καμπύλο σώμα των ακουστικών της Apple είναι κάτι παραπάνω από εμφανές εδώ. Ωστόσο, τα FlipBuds Pro ξεχωρίζουν για το μαύρο γυαλιστερό σώμα τους και είναι το μόνο διαθέσιμο χρώμα, τουλάχιστον μέχρι στιγμής. Η Xiaomi δηλώνει ότι τα ακουστικά έχουν φινίρισμα καθρέφτη χάρη στην επίστρωση Nano NCVM που τους δίνει μια premium εμφάνιση.\nΤα νέα TWS ANC ακουστικά διαθέτουν ένα εξαιρετικά χαμηλής κατανάλωσης ισχύος chip ήχου Qualcomm QCC5151 και εξαιρετικά δυναμικά 11 mm ακουστικά ήχου. Η συσκευή υποστηρίζει Bluetooth 5.2 και η Xiaomi ισχυρίζεται ότι οι δραστηριότητες χαμηλού λανθάνοντος χρόνου όπως το gaming δεν αποτελούν πρόβλημα για τα νέα ακουστικά.\nΌσον αφορά στο χειρισμό, γίνεται με gestures και είναι αρκετά παρόμοιος με αυτό που έχουν τα Apple AirPods Pro. Με παρατεταμένο πάτημα του αριστερού ή του δεξιού ακουστικού, ο χρήστης θα μπορεί να αλλάξει μεταξύ των λειτουργιών διαφάνειας και ακύρωσης θορύβου, με απλό πάτημα θα μπορεί να κάνει αναπαραγωγή/παύση μουσικής ή να δέχεται κλήσεις και με διπλό πάτημα θα μπορεί να μεταβαίνει στο επόμενο μουσικό κομμάτι ή να απορρίπτει κλήσεις.\nΜε τη λειτουργία Dual Device Intelligent Connection τα νέα FlipBuds Pro μπορούν να αλλάζουν απρόσκοπτα μεταξύ δύο συσκευών, για παράδειγμα του smartphone και του laptop σας. Μπορείτε επίσης να συνδέσετε εύκολα δύο ζευγάρια από αυτά τα ακουστικά σε ένα μόνο smartphone ή φορητό υπολογιστή για να μοιραστούν την έξοδο ήχου δύο άτομα.\nΕρχόμενοι στην τεχνολογία ακύρωσης θορύβου, τα Xiaomi FlipBuds Pro μπορούν να αποκλείσουν θόρυβο έως και 40dB στην ισχυρότερη ρύθμιση του ANC. ο χρήστης τους μπορεί να επιλέξει μεταξύ τριών επιπέδων ANC, για καθημερινή χρήση, για γραφείο ή για ταξίδι, ανάλογα με το περιβάλλον προσφέροντας την βέλτιστη απόδοση ακύρωσης θορύβου. Η πρόσβαση στις ρυθμίσεις αυτές γίνεται μέσω του αναδυόμενου μενού ρυθμίσεων MIUI (σε τηλέφωνα Xiaomi) ή της εφαρμογής XiaoAI σε άλλα Android smartphones.\nΤο FlipBuds Pro έρχονται σε μια οβάλ θήκη φόρτισης την οποία μπορείτε να φορτίσετε μέσω θύρας USB-C ή ενός ασύρματου φορτιστή. Η εταιρεία υπόσχεται συνολική διάρκεια μπαταρίας 28 ωρών με τη θήκη και έως 7 ώρες αναπαραγωγής για το κάθε ακουστικό με μία μόνο φόρτιση. Τα ακουστικά υποστηρίζουν γρήγορη φόρτιση, προσφέροντας έως και 2 ώρες λειτουργία με μόλις 5 λεπτά φόρτισης στη θήκη.\nΑποκτήστε με το κουπόνι: BGde989a τα Xiaomi FlipBuds Pro στα 114€ + Banggood Express, χωρίς τελωνείο φυσικά. Το Shipping Insurance είναι προαιρετικό.\nTags: ANCFlipBuds Pronew xiaomitws earbudsxiaomixiaomi 2021Xiaomi Flipbuds ProXiaomi TWSxiaomi ελλάδαακουστικά TWSασύρματα ακουστικά\nNext post Honor: Στρατηγική συμφωνία με την Microsoft για την ανάπτυξη νέων προϊόντων\nKospet Rock: αδιάβροχο, με 50 ημέρες αυτονομία και… 10$ κουπόνι!


Δύσκολα τα πράγματα στον ΠΑΣ Λαμία, δείτε τι συζητήθηκε χθες το απόγευμα... | Lamianow.gr\n21/07/2015/12:30 34 views0\nΔεν φαίνεται (για την ώρα τουλάχιστον) να υπάρχει λύση στον ορίζοντα για τον ΠΑΣ Λαμία. Το απόγευμα της Δευτέρας οι οργανώμενοι του ΠΑΣ Λαμία, προσπάθησαν μέσω συζήτησης, στην οποία παραβρέθηκε και ο εντεταλμένος σύμβουλος σε αθλητικά ζητήματα του Δήμου Γιώργος Ζαγγανάς μαζί με τον δημοτικό σύμβουλο Βασίλη Νταφλούλα, να εξετάσουν τι φέρνει η επόμενη μέρα στον σύλλογο.\nΟ Γιώργος Ζαγγανάς τόνισε για την δυσαρέσκεια αρκετών για τον Δήμο και για το γεγονός ότι δεν παραβρέθηκε στην συνάντηση ο Δήμαρχος Λαμιέων Νίκος Σταυρογιάννης.\n«Οι σχέσεις πιστεύω ότι είναι στον καλύτερο βαθμό που μπορούσαν να είναι. Η δέσμευση της δημοτικής αρχής είναι και με τα παραχωρητήρια, δόθηκαν για τρία χρόνια στον ΠΑΣ Λαμία για να έχει το ΔΑΚ Λαμίας μέχρι το 2017 και τα δύο βοηθητικά γήπεδα, της Καμαρίτσας και της Άμπλιανης. Επιθυμία του Δήμου Λαμιέων είναι να συνεργαστεί με την ομάδα του ΠΑΣ Λαμία, θέλουμε να παραμείνει ο κ. Παπαϊωάννου στην ομάδα, θα προσπαθήσουμε να βοηθήσουμε με οποιοδήποτε τρόπο και να παραμείνει και να βοηθήσουμε την ομάδα της Λαμίας να πάει πιο ψηλά. Σίγουρα υπάρχουν κάποια προβλήματα που πρέπει να τα λύσει ο Δήμος σε σύντομο χρονικό διάστημα και θα προσπαθήσουμε για το καλύτερο για να λυθεί το όποιο πρόβλημα.»\nΓια τη χθεσινή ανακοίνωση του Πανουργιά Παπαϊωάννου ο ο Γιώργος Ζαγγανάς είπε:\n«Προσωπικά είχα επικοινωνία από την Πέμπτη με τον κ. Παπαϊωάννου, είμαστε φίλοι και του ζήτησα να συναντηθούμε. Είμαι διατεθειμένος να βρούμε τις λύσεις που χρειάζονται για να μείνει η ομάδα και στα χέρια του κ. Παπαϊωάννου, αλλά να μπουν αυτοί οι άνθρωπο που αγαπάνε πραγματικά αυτή την ομάδα και θέλουν να βοηθήσουν. Πρώτον να παραμείνει η ομάδα στα χέρια του κ. Παπαϊωάννου και δεύτερον να βρει το δρόμο της, να λειτουργήσει και τους στόχους που θα βάλει ο ίδιος να υλοποιηθούν στο τέλος της χρονιάς. Αυτή είναι η θέση του Δήμου Λαμιέων, του Δημάρχου και η δική μου σαν εντεταλμένου συμβούλου αθλητισμού του δήμου»\nΑπό την πλευρά του ο πρόεδρος των φιλάθλων του ΠΑΣ ΛΑΜΙΑΣ Γιώργος Σγαντζούρης δήλωσε:\n«Θα περιμέναμε σήμερα να έρθει ο ίδιος ο Δήμαρχος, να μας πει τι μέλλει γενέσθαι, γιατί αυτός είναι ο τοπικός άρχοντας της πόλης. Αυτός θα έπρεπε να ήταν εδώ να μας πει γιατί έχουν γίνει όλες αυτές οι κόντρες, γιατί υπάρχει κόντρα μεταξύ Δημάρχου και προέδρου της ομάδας. Απ’ ότι μαθαίνω σήμερα, ο Δήμαρχος ζήτησε ότι δεν θέλει να μιλήσει με τον πρόεδρο της Λαμίας, αλλά ο δικηγόρος του Δημάρχου με τον δικηγόρο του προέδρου. Εγώ θυμάμαι ότι 25 χρόνια τώρα, οι Δήμαρχοι είχαν στηρίξει όλους τους προέδρους που έχουν περάσει από αυτή την ομάδα, ενώ η ΠΑΕ, ειδικά τις τελευταίες δύο χρονιές, έδινε στο Δήμο ότι προβλεπόταν. Άλλες χρονιές δεν υπήρχε αυτό το πράγμα, δεν ζήταγαν λεφτά από την ομάδα. Βοηθούσαν και οικονομικά. Εμείς σαν σύνδεσμος έχουμε στηρίξει τον πρόεδρο της ομάδας, γνωρίζουμε ότι αυτή τη στιγμή είναι ο μεγαλομέτοχος, έφερε την αναγέννηση στην πόλη της Λαμίας και έφερε την ομάδα στη Β’ Εθνική, μετά από 35 χρόνια. Εκείνο που προσπαθούμε να μάθουμε είναι πως ο άνθρωπος που ξεκίνησε με το… καλημέρα, να φέρνει προπονητές, μεταγραφές, να αγοράζει λεωφορείο, προπονητικά κέντρα, ξαφνικά από τη μια μέρα στην άλλη φεύγει από την ομάδα. Κάποιο καλοθελητές που “αγαπάνε” αυτή την ομάδα, βγήκαν να τον δυσφημίσουν, οικονομικά και τα συναφή, αλλά ο πρόεδρος τους διέψευσε μια φορά και είπε στα Μ.Μ.Ε. ότι εγώ παραχωρώ την ομάδα και όποιος την αναλάβει δίνει και 100.000 ευρώ σαν μεγάλος χορηγός. Επειδή τον ξέρω, αν θέλει, αύριο μπορεί να πάρει όποια ομάδα θέλει. Ενώ σαν Λαμία έπρεπε να κάνουμε το σταυρό μας, που βρέθηκε αυτός ο άνθρωπος και μας πήγε στη Β’ Εθνική, ξαφνικά έχουν γυρίσει οι μισοί και τον κατηγορούν. Ας καταλάβει ο Δήμαρχος της πόλης, ότι πρέπει να πάρει τον πρόεδρο τηλέφωνο και και να καθίσουν στο ίδιο τραπέζι με τα Μέσα παρόντα, να λύσουν ό,τι προβλήματα υπάρχουν. Μέχρι στιγμής, απ’ όσο γνωρίζω, είναι αμετάκλητος ο πρόεδρος. Η διαίσθησή μου είναι ότι η ομάδα θα κατεβεί στο πρωτάθλημα της νέας σεζόν ή με τον κ. Παπαϊωάννου ή με κάποιον άλλο γιατί ξέρω ότι βρίσκεται σε επαφές».\nΣυσπείρωση ζήτησε ο Πανουργιάς Παπαϊωάννου\n«Θα ήθελα να παρακαλέσω θερμά, τους φιλάθλους της Λαμίας, να πέσουν οι τόνοι. Ό,τι έγινε μέχρι τώρα να μείνει μόνο στο παρελθόν. Από σήμερα και πέρα να είμαστε όλοι μαζί ενωμένοι, φίλαθλοι, παράγοντες και τοπικές Αρχές, ελπίζοντας ότι έτσι σύντομα θα βρεθούν οι άνθρωποι που θα “τρέξουν” τον ΠΑΣ ΛΑΜΙΑ τη νέα αγωνιστική περίοδο, καλώντας τις τοπικές Αρχές, Δήμο, Αντιπεριφέρεια και άλλους φορείς της πόλης να αναλάβουν και αυτοί πρωτοβουλίες για να έχει συνέχεια η ομάδα της Λαμίας. Επίσης, θέλω να βεβαιώσω ότι η ομάδα έχει παραχωρητήριο και για το ΔΑΚ και για τα βοηθητικά γήπεδα της Καμαρίτσας, αλλά τα συμφωνητικά χρειάζονται βελτιώσεις και ιδιαίτερα του ΔΑΚ Λαμίας, για να είναι βιώσιμη η ομαλή λειτουργία της ομάδας.»\nMάθετε μπαλίτσα, δείτε πως εκτελούν πέναλτι οι Τυνήσιοι… (video)\nΠαραιτήθηκε από την Εθνική ο Μαρκαριάν! Τον θέλει η ΕΠΟ


Το χαρούμενο CD [ζητάω βοήθεια] | Μονότροπος\nΕίστε από τους ανθρώπους που συνήθως ξυπνάνε χαρούμενοι το πρωί;\nΑν και φαντάζομαι ότι θα είναι δύσκολο να βρεθούν άνθρωποι που ξυπνούν πάντα με καλή διάθεση, οι περισσότεροι από εμάς έχουμε και τις καλές και τις κακές μας ημέρες και, πολλές φορές, η αιτία αυτής της καλής ή της κακής διάθεσης δεν είναι δική μας ενέργεια.\nΑυτό το τελευταίο, στο σημείο που είναι δυνατό, θέλω να το αλλάξω (με τη βοήθειά σας φυσικά).\nΘα ήθελα λοιπόν να σας ζητήσω να βοηθήσετε να φτιάξουμε όλοι μαζί ένα δισκάκι με τραγούδια, με χαρούμενα τραγούδια όμως, το οποίο, όταν θα το ακούμε, θα μας φτιάχνει τη διάθεση! 🙂\nΤο δισκάκι, με τις επιλογές που θα προτείνετε στα σχόλια, μπορεί φυσικά να το φτιάξει και όποιος/α θέλει για να το ακούει όταν έχει τις “μαύρες” του ή όταν, απλά, θέλει να νιώσει καλύτερα.\nΛοιπόν, για να ξεκινήσω τη λίστα, εγώ θα πρότεινα ένα τέτοιο CD να περιλαμβάνει σίγουρα το τραγούδι “Shiny happy people” που τραγουδούν οι R.E.M.\nΠοια άλλα τραγούδια προτείνετε;\n10 thoughts on “Το χαρούμενο CD [ζητάω βοήθεια]”\n26 Σεπτεμβρίου 2008 στις 09:47\nΜε μια πρώτη σκέψη δυο τραγούδια που μου φτιάχνουν τη διάθεση είναι:\nWhat Katie Did ( The Libertines)\nLemon tree (Fool’s Garden).\nΑν σκεφτώ κάτι άλλο, θα επανέλθω..\nΟ/Η mouri λέει:\n26 Σεπτεμβρίου 2008 στις 09:48\nEla mou, Σάκης Ρουβάς\n26 Σεπτεμβρίου 2008 στις 13:57\nτο πρώτο δεν το ξέρω και θα το ψάξω, το δεύτερο μ’ αρέσει κι εμένα.\nμε τα στρουμφάκια συμφωνώ (σκέφτομαι το τραγούδι με τις ημέρες της εβδομάδας), αλλά του Ρουβά τα τραγούδια δεν τα ξέρω.\nΣας ευχαριστώ για τις προτάσεις (όπως και, εκ των προτέρων, όσα ακόμη άτομα προτείνουν άλλα τραγούδια)\n26 Σεπτεμβρίου 2008 στις 14:06\n“Είσαι ένα περιστέρι που πετά στον ουρανο” Τσαλιγγοπούλου\n“… έλα πάρε με απ’ το χέρι για ένα κόσμο μακρυνό…”\n27 Σεπτεμβρίου 2008 στις 21:54\nΤελευταία, η διάθεσή μου φτιάχνει και με τούτο δω:\n“Να μ’ αγαπάς”, Τρίφωνο\n“Δευτέρα κάτι έχω\nΠαρασκευή πρωί…. λαλαλα λαλα λα λα\nαααπ’όλες τις ημέρες\nη Κυριακή μ’ αρέσει”\nΧαχαχαχαχα! Αυτό ήταν το πρώτο που μου’ρθε κι εμένα στο μυαλό μόλις είδα το μήνυμά σου.\nΈνα άλλο τραγούδι που βρίσκω χαρούμενο (χωρίς να μ’αρέσει όμως – μη ρωτήσετε πώς γίνεται αυτό!) είναι το “Καλημέρα, τι κάνεις” του Σταμάτη Σπανουδάκη.\n3 Οκτωβρίου 2008 στις 17:06\nωραία ιδέα αυτό το δισκάκι\nλοιπόν, εχουμε και λέμε…\n“Madness” από τους MADNESS\n“Χέρια ψηλά” Χατζηγιάννης\nΤο χασαποσέρβικο από… τον Καραγκιόζη !!!\nΔεν μου ‘ρχεται τίποτε άλλο αλλά θα θυμηθώ\n7 Οκτωβρίου 2008 στις 16:30\nΧμμμ… νόμιζα πως είχα ήδη γράψει και το: “τα παιδιά ζωγραφίζουν” των Μ. Μπουρμπούλη – Γ. Χατζηνάσιου\n"Σαν τον καραγκιόζη" & "ας κρατήσουν οι χοροί" – Διονύσης Σαββόπουλος\n1 Νοεμβρίου 2008 στις 22:25\nπριν από 2 ημέρες βρήκα τυχαία και αυτές τις (δωρεάν) συλλογές από τραγούδια διαφόρων κατηγοριών  .\nΑπό την πρώτη και μου άρεσε το τραγούδι “Mahaba Wa Taka Nini” του συγκροτήματος Sounds of Taraab (album: “Zanzibar, New York”)\nΓενικεύοντας, μπορώ να πω ότι αυτό το χαρούμενο στιλ το έχουν πολλά αφρικανικά και λάτιν τραγούδια.\nPrevious post:Με τους παλιούς συμμαθητές… [προ-αίσθημα]\nNext post:Ο μικρός Πετράκης


Αρχείο μηνυμάτων / Λίγο πριν τις βροχές\nΟΚΤΩΒΡΙΟΣ 2009 - ΝΟ. 234\nΤο φθινόπωρο με τις βροχές του και την ψύχρα του είναι προ των πυλών, και φυσικά θα πρέπει να είμαστε έτοιμες και σύμφωνα με τις επιταγές της μόδας, για να υποδεχθούμε τις δύσκολες καιρικές συνθήκες που έρχονται.Μπορεί να μην φαίνεται και τόσο εύκολο, αλλά εάν προετοιμαστούμε έγκαιρα και σωστά σίγουρα θα τα καταφέρουμε. Δερμάτινα.Τα δερμάτινα είναι τα πιo “trendy” και δημοφιλή ρούχα γι’ αυτή την εποχή, οπότε θα πρέπει να τα βάλουμε μπροστά στην ντουλάπα μας...\nTο Σαββατο- κύριακο που πέρασε, μπορεί να ήσασταν, όπως κι εγώ, μια από τις τυχερές που απόλαυσαν ένα υπέροχο μπάνιο στη θάλασσα. Η ζέστη όμως αυτή φυσικά δεν θα κρατήσει για πολύ, οπότε θα πρέπει να προετοιμαστούμε για να υποδεχτούμε ...\nΓυναίκες και καλλυντικά είναι δύο έννοιες άρρηκτα δεμένες. Τα ερωτήματα που έχουμε κατά καιρούς είναι ποικίλα. Σε μερικές από αυτές τις απορίες προσπαθεί να μας δώσει απαντήσεις με απλό και κατανοητό τρόπο η κυρία Λένα Πεταλίδη, αισθητικός ...\nΗ συζυγική σχέση χρειάζεται συνεχώς φροντίδα. Τα προβλήματα της καθημερινής ζωής είναι αναπόφευκτα και μπορούν να επηρεάζουν τις σχέσεις στο ζευγάρι. Ορισμένα λάθη που γίνονται συχνά, προκαλούν ένταση, νευρικότητα.\nΣτον Barack Obama το νόμπελ Ειρήνης\nΚι όμως είναι αλήθεια. Το ΝΟΜΠΕΛ ΕΙΡΗΝΗΣ θα απονεμηθεί στις 10 Δεκεμβρίου, σε μια ειδική τελετή που θα γίνει στο Όσλο, στον πρόεδρο των Ηνωμένων Πολιτειών Barak Obama.Η Νορβηγική επιτροπή του βραβείου εξήγησε πως η απόφαση αυτή είναι...\nΤο άγχος την σημερινή εποχή «χτυπάει» όλο και περισσότερες γυναίκες. Οι αιτίες είναι πολλές και συνήθως έχει να κάνει με τους πολλαπλούς ρόλους που καλείται η σύγχρονη γυναίκα να εκπληρώνει σε καθημερινή βάση. ..\nΤο 2ο Athens Digital Week, το μεγαλύτερο multi event τεχνολογιών στην Ελλάδα, διοργανώνεται από τον Δήμο Αθηναίων και τον Ρ/Σ «Αθήνα 984», την υποστήριξη της «Τεχνόπολις» του Δήμου Αθηναίων και του ΠΟΔΑ, από τις 14 έως και τις 18 ...\nΠολύχρωμη σαλάτα καλαμποκιού!\nΧτυπήστε με το μιξεράκι του καφέ σε ένα ποτήρι όλα τα υλικά για τη σος και βάλτε τη στο ψυγείο να ναι δροσερή.Ανακατέψτε όλα τα υλικά της σαλάτας σε ένα μεγάλο μπολ.Απλώστε τη σαλάτα σε μια φαρδιά ...\nmod's hair Lady GARAGE\nΗ Σολομόντεια λύση\nΓιώργος Πολυράκης. Λύτρωση\nΠλοηγηθείτε στο μέλλον!


Deadpool 2 – Review – MonkeyBros\n18 Μαΐου 2018 18 Μαΐου 2018 Τάσος "ο Αλλοδαπός" Σαμπάρ\nΓια να είναι επιτυχημένος ο Deadpool προϋπόθεση βασική είναι να υπάρχει κοινό με γνώσεις και το σημαντικότερο να έχει κορεστεί.\nΑναφορές και κλισέ με τη ματιά του Deadpool παίρνουν άλλη μορφή, η ταινία τρέφεται από τις νόρμες και δημιουργεί παρωδία που μόνο ένας λάτρης της popculture μπορεί (α) να γράψει και (β) να λατρέψει.\nΣτο Deadpool 2 θα γελάσεις. Πολύ. Θα συγκινηθείς, ελαφρώς αλλά ναι. Είναι μια ταινία για όλους. Ο casual θεατής περνάει καλά, ο comicbook fan τέλεια.\nΤο ενισχυμένο cast τα πήγε τέλεια. Φοβερές ερμηνείες από Terry Crews και Skarsgård, η Zazie Beetz fabulus αλλά με λίγο διαθέσιμο χρόνο ενώ ο Cable είναι ο τέλειος χαρακτήρας για να λάμψει ο Deadpool αλλά ίσως είναι καλύτερος όταν το team up με τον Deadpool έχει ολοκληρωθεί και δεν τον βλέπουμε απο την μεριά του villain…\nΤελικά ναι η after credits σκηνή όλα τα λεφτά.\nΤο Colossus-Wade ship πρέπει να υποστηριχθεί, εγώ αυτήν την ταινία θα ήθελα να την δω.\nΣτο πάτωμα είχε κρύψει την θεραπεία για την τύφλωση;\nIt lives up to the hype, *plus plus.*\nps: αυτό που πραγματικά με τραβάει σε αυτό το franchise είναι ότι ο Reynolds φαίνεται ότι πραγματικά αγαπάει αυτόν τον χαρακτήρα και αυτό βγαίνει προς τα έξω…\nΚαι αφού μπήκες με τα μπούνια στο hype train πρέπει να τσεκάρεις το MysteryBox Ιουνίου με θέμα τον Deadpool!\n-Τι είναι το MysteryBox;\nΤο MysteryBox είναι ένα συνδρομητικό, θεματικό κουτί που ανανεώνεται κάθε μήνα. Η ομάδα του MysteryBox επιλέγει ένα θέμα (Star Wars, Suicide Squad κτλ.) και γεμίζει το κουτί με σχετικά αντικείμενα (t-Shirts, φιγούρες, παιχνίδια και πολλά αλλά) που ξεπερνούν κατά πολύ την αξία της συνδρομής (συνήθως τα αντικείμενα ξεπερνούν την διπλάσια αξία του θεματικού κουτιού).\n-Τι μπορεί να περιέχει κάθε κουτί;\nΣυλλεκτικές αυθεντικές φιγούρες σε κάθε κουτί. Επιπλέον μίνι φιγούρες ή λούτρινα!\nΈνα exclusive T-shirt σε κάθε MysteryBox, το οποίο έχει επιμεληθεί η ομάδα του Teesney!\nΑpparel ή accessories όπως καπέλα, κάλτσες, κασκώλ και άλλα!\nΚούπες, ποτήρια, icetrays, chop-sticks ή coasters!\nΣυλλεκτικό original Comic από Marvel, DC, Image, Dark Horse ή IDW!\nStickers, Bookmarks, Pins, keychains και διάφορα άλλα Licensed accessories!\n– Το MysteryBox Ιουνίου 2018 θα έχει αποκλειστική θεματολογία τον αγαπημένο μας αντι-ήρωα, Deadpool!\nΜπορείτε να το παραγγείλετε μέχρι 31 Μαΐου, και οι αποστολές θα πραγματοποιηθούν μεταξύ 15 και 20 Ιούνη!\nΤσεκ τσεκ τσεκ! https://goo.gl/gQy1La\n← “Θέλω μια χώρα” Θεατρική Παράσταση από την ομάδα του Προγράμματος Προαγωγής Aυτοβοήθειας\nDeadpool 2 LIVE Review – Monkey Bros Show →


146/2103642/11.2.2021 Περαίωση της διαδικασίας κτηματογράφησης Καταχώριση των πρώτων εγγραφών στα κτηματολογικά βιβλία Ορισμός της ημερομηνίας για την έναρξη ισχύος του Κτηματολογίου: Α) Στην Περιφερειακή Ενότητα Σερρών της Περιφέρειας Κεντρικής Μακεδονία | TaxExperts\n146/2103642/11.2.2021 Περαίωση της διαδικασίας κτηματογράφησης Καταχώριση των πρώτων εγγραφών στα κτηματολογικά βιβλία Ορισμός της ημερομηνίας για την έναρξη ισχύος του Κτηματολογίου: Α) Στην Περιφερειακή Ενότητα Σερρών της Περιφέρειας Κεντρικής Μακεδονία\nΑριθμ. απόφ. ΠΡ 146/2103642\n(ΦΕΚ Β' 654/22-02-2021)\n1. Τις διατάξεις των άρθρων 11 (παρ. 1), 12 και 13α (παρ. 4) του ν. 2308/1995 «Κτηματογράφηση για τη δημιουργία Εθνικού Κτηματολογίου. Διαδικασία έως τις πρώτες εγγραφές στα κτηματολογικά βιβλία και άλλες διατάξεις» (Α’ 114), όπως ισχύουν.\n2. Τις διατάξεις της παρ. 3 του άρθρου 1 του ν. 2664/1998 «Εθνικό Κτηματολόγιο και άλλες διατάξεις» (Α’ 275), όπως ισχύει.\n3. Τις διατάξεις του εδάφιο γ ’ της παρ. 1 του άρθρου 1 του ν. 4164/2013 «Συμπλήρωση των διατάξεων περί Εθνικού Κτηματολογίου και άλλες ρυθμίσεις» (Α’ 156).\n4. Τις διατάξεις της παρ. 2 του άρθρου έκτου του ν. 4617/2019 «Κύρωση του Πρωτοκόλλου της Ναγκόγια σχετικά με την πρόσβαση στους γενετικούς πόρους και τον δίκαιο και ισότιμο καταμερισμό των οφειλών που απορρέουν από τη χρησιμοποίησή τους, στη Σύμβαση των Ηνωμένων Εθνών για τη Βιοποικιλότητα και άλλες διατάξεις» (Α’ 88).\n5. Την υπ’ αρ. 27826/28-6-2010 απόφαση του Υπουργού Π.Ε.Κ.Α: «Κήρυξη περιοχών υπό κτηματογράφηση για τις εργασίες του Εθνικού Κτηματολογίου» (Β’ 1077).\n6. Τις διατάξεις του ν. 4512/2018 «Ρυθμίσεις για την εφαρμογή των Διαρθρωτικών Μεταρρυθμίσεων του Προγράμματος Οικονομικής Προσαρμογής και άλλες διατάξεις» (Α’ 5) και ειδικότερα της παρ. 1 του άρθρου 1, της παρ. 1 του άρθρου 4 και της περ. β της παρ. 4 του άρθρου 5).\n7. Το υπ’ αρ. 84/19/10.10.2019 απόσπασμα πρακτικού του Διοικητικού Συμβουλίου του ν.π.δ.δ. Ελληνικό Κτηματολόγιο περί εκχώρησης αρμοδιοτήτων και παροχή εξουσιοδοτήσεων σε όργανα διοίκησης και υπηρεσιακά όργανα και ειδικότερα στον Πρόεδρο του Δ.Σ. (κεφάλαιο Α, αριθμός 4), ως ισχύει (ΑΔΑ: Ψ8Η946ΜΨΦΖ-ΝΤΩ).\n8. Την υπ’ αρ. 2103642/11.02.2020 εισήγηση του Γενικού Διευθυντή.\n9. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού:\nΔιαπιστώνεται η περαίωση της διαδικασίας κτηματογράφησης και η ολοκλήρωση της καταχώρισης των πρώτων εγγραφών στα κτηματολογικά βιβλία για τα ακίνητα:\nΑ) Στην Περιφερειακή Ενότητα Σερρών της Περιφέρειας Κεντρικής Μακεδονίας και ειδικότερα:\n1) Στο Δήμο Σερρών:\nα) Δημοτική Ενότητα Σερρών (Τοπική Κοινότητα Επταμύλων),\nβ) Δημοτική Ενότητα Λευκώνα\n(Δημοτική Κοινότητα Λευκώνα).\n2) Στο Δήμο Εμμανουήλ Παππά: Δημοτική Ενότητα Στρυμώνα (Τοπική Κοινότητα Νεοχωρίου Σερρών).\nΒ) Στην Περιφερειακή Ενότητα Ξάνθης της Περιφέρειας Ανατολικής Μακεδονίας και Θράκης και ειδικότερα:\n1) Στον Δήμο Αβδήρων: Δημοτική Ενότητα Βιστωνίδος (Δημοτικές Κοινότητες: Γενισέας, Διομηδείας, Τοπικές Κοινότητες: Μαγικού, Πηγαδίων).\n2) Στον Δήμο Ξάνθης: Δημοτική Ενότητα Ξάνθης (Δημοτικές Κοινότητες: Ευμοίρου, Κιμμερίων), κατά μεταφορά από τους αναμορφωμένους κτηματολογικούς πίνακες και διαγράμματα της Ανάρτησης, όπου αυτά περιλαμβάνονται με αριθμό ειδικού πρωτοκόλλου παραλαβής κτηματολογικών στοιχείων από το ν.π.δ.δ. Ελληνικό Κτηματολόγιο 294/ 15-12-2020 για τις ίδιες περιοχές.\n1. Ως ημερομηνία έναρξης ισχύος του Κτηματολογίου σε όλες τις περιοχές του άρθρου 1 ορίζεται η 22α Φεβρουαρίου 2021, ημέρα Δευτέρα.\n2. Η έναρξη ισχύος του Κτηματολογίου στις περιοχές αυτές αφορά μόνο στα ακίνητα που περιλαμβάνονται στους αναμορφωμένους κτηματολογικούς πίνακες και διαγράμματα της ανάρτησης με αριθμό ειδικού πρωτοκόλλου παραλαβής κτηματολογικών από το ν.π.δ.δ. Ελληνικό Κτηματολόγιο 294/15-12-2020, για τα οποία διενεργήθηκαν οι πρώτες εγγραφές στο κτηματολογικό βιβλίο.


ΝΕΕΣ ΚΥΚΛΟΦΟΡΙΕΣ από τις εκδόσεις BELL - Βιβλιων Οριζοντες\nΝΕΕΣ ΚΥΚΛΟΦΟΡΙΕΣ από τις εκδόσεις BELL\nΒιβλίων Ορίζοντες Ιουλίου 19, 2019 Εκδόσεις Bell, Νέες κυκλοφορίες, Ξένη Λογοτεχνία, Crime - Αστυνομικό - Θρίλερ\nΚυκλοφορεί στις 19 Ιουλίου 2019\nΤιμή: € 9,90 € ● Σελίδες: 384 ● ΙSBN: 978-960-507-128-8 ● ΚΩΔ.ΒΙΒΛΙΟΥ: 01041128\nΑν επάγγελμά σου είναι το ψέμα,\nθα πιστέψει κανείς την αλήθεια;\nΚυκλοφoρεί στις 19 Ιουλίου 2019\nΣτο Ξέρω Ποια Είσαι, ηρωίδα είναι η Έιμι, μια ανερχόμενη ηθοποιός, η οποία μια μέρα που επιστρέφει από τα γυρίσματα της τελευταίας της ταινίας ανακαλύπτει πως ο σύζυγός της έχει εξαφανιστεί. Το προηγούμενο βράδυ είχαν τσακωθεί. Και οι δύο είπαν πράγματα που δε θα έπρεπε να είχαν ειπωθεί. Λόγια που η Έιμι δεν μπορεί να ξεχάσει. Αν και κατά το παρελθόν έχει προσποιηθεί πως έχει ξεχάσει κάποια πράγματα. Εξάλλου, η Έιμι είναι πολύ καλή ηθοποιός… Η δεύτερη ηρωίδα της ιστορίας είναι ένα μικρό κοριτσάκι που απομακρύνθηκε από το σπίτι της. Πάντοτε λέμε στα παιδιά μας να μη μιλάνε σε ξένους γιατί μπορεί να συμβούν άσχημα πράγματα. Ε, λοιπόν, κάποιες φορές τα άσχημα πράγματα συμβαίνουν...\nΓεμάτο ανατροπές, σκοτεινό και καθηλωτικό, το νέο μυθιστόρημα της Άλις Φίνι είναι αναμφισβήτητα το ψυχολογικό θρίλερ του καλοκαιριού. Ανακαλύψτε το!\nΤιμή: € 16,60 € ● Σελίδες: 424 ● ΙSBN: 978-960-620-786-0 ● Κωδ. Βιβλίου: 01170147\nBy Βιβλίων Ορίζοντες στις Ιουλίου 19, 2019


21 Απρ 2012 22:30\nΜετά τις sold out εμφανίσεις του σε Αθήνα και Θεσσαλονίκη, ο Κωστής Μαραβέγιας επιστρέφει για να πραγματοποιήσει έξι μοναδικές συναυλίες στο Σταυρό του Νότου αμέσως μετά το Πάσχα. Εκεί θα παρουσιάσει τον καινούργιο του δίσκο «Λόλα» παρέα με την ανανεωμένη και εμπλουτισμένη από νέους μουσικούς και νέα όργανα μπάντα του, καθώς και με τη συμμετοχή αρκετών παλιών και καινούργιων φίλων μουσικών και τραγουδιστών.\nΑφού περιπλανήθηκε στη Μεσόγειο ως οικοδεσπότης της ομώνυμης τηλεοπτικής εκπομπής της κρατικής τηλεόρασης, μετά την τεράστια επιτυχία της συναυλίας του στο Fuzz Club που άφησε όσους βρέθηκαν μέσα να ζητούν συνέχεια και όσους δεν κατάφεραν να μπουν να περιμένουν επανάληψη, αλλά και την μίνι sold out περιοδεία του σε άλλες πόλεις της Ελλάδας είτε ως μοναδικός headliner είτε ως καλλιτέχνης του ARK Festival, ο Κωστής Μαραβέγιας επιστρέφει στις αθηναϊκές βραδιές, αλλά και στη φιλόξενη σκηνή του Σταυρού του Νότου για τρία διήμερα. Εκτός από τον Maraveyas Ilegál και την μπάντα του, από τη σκηνή θα κάνουν περάσματα-έκπληξη και μερικοί ξεχωριστοί φίλοι και συνάδελφοι του Κωστή Μαραβέγια, για αυθόρμητες συνεργασίες που θα μείνουν αξέχαστες*. Όλα αυτά με τη χαρακτηριστική πηγαία ενέργεια του Μαραβέγια, αλλά και με την αλάνθαστη ικανότητά του να κινεί και να συγκινεί σώμα και ψυχή.\n27 και 28 Απριλίου\n4 και 5 Μαΐου\nΣταμάτης Φουσέκης (κοντραμπάσο)\n*Οι guests δεν θα ανακοινώνονται, αλλά θα αποκαλύπτονται κατά τη διάρκεια της κάθε εμφάνισης.\nΕίσοδος με ποτό 12 ευρώ


Find 815 in Greece: Νέο e-mail από OGR και video στο youtube\nΝέο e-mail από OGR και video στο youtube\nΦαίνεται πως το νέο ARG ξεκίνησε αρκετά δυναμικά... Με ένα νέο e-mail η ORG λέει να επισκεφτούμε το site και να κάνουμε το test. Το e-mail Μπορείτε να το δείτε εδώ. Το καλύτερο όμως είναι πως μέσα στον κώδικα υπάρχει μια κρυμμένη διεύθυνση με ένα βίντεο στο youtube. Συγκεκριμένα στον κώδικα της σελίδας υπάρχει η εξής ακολουθεία γραμμάτων:\n<-- Banks Claw --> <-- DOUBLEYOUDOUBLEYOUDOUBLEYOUDOTyoutubeDOTcomFORWARDSLASH watchQUESTIONMARKvEQUALScW6xkv9vwos -->\nΗ ακολουθια αυτή μεταφράζεται στη διεύθυνση με το παρακάτω βίντεο, το οποίο είναι από τον ίδιο τύπο τον ruckusguy που σε προηγούμενο e-mail έλεγε πως θα βιντεοσκοπήσει το τι θα γινόταν στο περίπτερο της Dharma στο ComicCon.\nTo Banks Claw είναι αναγραμματισμός της φράσης Black Swan. Θυμάστε το φυλλάδια που δίνανε στο Comicon με τον origami κύκνο; Λέτε να έχει κάποια σχέση; Αν ψάξει πάντως κάποιος στο Internet για αυτό θα βρεί ένα βιβλίο με τίτλο The Black Swan: The Impact of the Highly Improbable σχετικό με την τυχαιότητα και την αβεβαιότητα. Στο εξώφυλλο του έχει 2 κύκνους origami. Τυχαίο; Ίσως...\nΑναρτήθηκε από cypher80b στις 8:29 π.μ.


Βρετανία: Ανακοινώθηκε ο πρώτος νεκρός από την μετάλλαξη «Όμικρον»\n13-12-2021 - 14:00μμ\nΟ πρώτος θάνατος ασθενή με την μετάλλαξη «Όμικρον» καταγράφηκε στην Βρετανία, όπως ανακοίνωσε ο ίδιος ο πρωθυπουργός, Μπόρις Τζόνσον.\nΚάλεσε τους πολίτες να μην επαναπαύονται από το γεγονός ότι η μετάλλαξη αυτή έχει πιο ελαφριά συμπτώματα και να σπεύσουν να κάνουν την αναμνηστική δόση. Ουρές είχαν σχηματιστεί στα εμβολιαστικά κέντρα στο Λονδίνο και το Μάντσεστερ στη βόρεια Αγγλία. Επίσης υπήρξαν ζητήματα όσον αφορά την κράτηση ραντεβού διαδικτυακά.\nΈλλειψη σε αυτοδιαγνωστικά τεστ και ραντεβού για εμβολιασμό καταγράφηκε, με αποτέλεσμα η επίσημη υπηρεσία κρατήσεων της κυβέρνησης να βγάλει ανακοίνωση: «Συγγνώμη, δεν υπάρχουν αυτήν την στιγμή άλλα διαθέσιμα αυτοδιαγνωστικά τεστ. Προσπαθήστε ξανά αργότερα. Ή, μπορείτε να πάτε πίσω και να προσπαθήσετε αντ’αυτού να κάνετε κράτηση ενός ραντεβού για τεστ» αναφέρει στην πλατφόρμα της.


Πες μας το ζώδιό σου να σου πούμε πόση τρέλα κουβαλάς! - Astrology.gr\nΗΛΙΟΣ - 27° 59' 33" ΤΑΥΡΟΣ\nΣΕΛΗΝΗ - 07° 00' 20" ΑΙΓΟΚΕΡΩΣ\nΕΡΜΗΣ - 02° 18' 08" ΔΙΔΥΜΟΙ R\nΑΦΡΟΔΙΤΗ - 18° 45' 12" ΚΡΙΟΣ\nΑΡΗΣ - 25° 30' 60" ΙΧΘΥΕΣ\nΔΙΑΣ - 01° 30' 35" ΚΡΙΟΣ\nΧΙΟΥΜΟΡ & ΚΟΥΙΖ 03 Μαϊ 2019\nΠες μας το ζώδιό σου να σου πούμε πόση τρέλα κουβαλάς!\nΔες σε ποια θέση σε κατατάξαμε!\nΚακά τα ψέματα, όλη κουβαλάμε μια δόση τρέλας μέσα μας, άλλος μεγαλύτερη, άλλος μικρότερη. Εμείς μετρήσαμε την τρέλα του κάθε ζωδίου και φτιάξαμε τη λίστα από το πιο... κούκου στο λιγότερο, με βάση συγκεκριμένα στοιχεία του χαρακτήρα και της συμπεριφοράς τους. Τώρα, αν διαφωνείς, πες το μας με σχόλιο. Νομίζουμε όμως ότι τα επιχειρήματά μας θα σε πείσουν.\nΕ ναι, έχει το βραβείο της τρέλας. Είναι ιδιόρρυθμος, εκκεντρικός, ασυνήθιστος, του αρέσει να προκαλεί και οι αντιδράσεις του είναι οι πλέον «κουλές». Μπορεί να σηκώσει τον κόσμο στο πόδι για ασήμαντη αφορμή και να δεχτεί ένα πολύ σοβαρό γεγονός με απόλυτη ψυχραιμία, σχεδόν αδιαφορία. Το παιδί είναι του γιατρού και με βούλα!\nΟι Ιχθύες σοβαρά μιλώντας είναι επιρρεπείς στην τρέλα, από κλινικής άποψης. Αλλά εδώ δε μιλάμε για τέτοια. Το ότι είναι ΟΥΦΟ είναι γνωστό, το ότι έχουν υπερβολική φαντασία επίσης, πρόσθεσε κι ένα μυαλό που συνήθως λειτουργεί χαοτικά κι όποιο συμπέρασμα βγάζει είναι για τον... καιάδα, ανάμειξέ τα όλα αυτά και ιδού γιατί πήρε την δεύτερη θέση.\nΑυτός, πάλι, το παραδέχεται από μόνος του, οπότε γιατί να μην τον πιστέψουμε; Μπορεί να κάτσει για πολύ σε ένα μέρος; Όχι! Σήμερα σε λατρεύει, αύριο θα του περάσει. Τους λες αυτό, θα κάνει το άλλο από αντίδραση. Το ότι είναι στην 5η θέση οφείλεται στο γεγονός ότι έχει εκλάμψεις και προειδοποιεί να μην τον παίρνουν και πολύ στα σοβαρά.\nΠροσπαθεί ο άτιμος να είναι ισορροπημένος, αλλά δεν του κάθεται. Κάτι του ξεφεύγει στην πορεία, πάει από δω γέρνει η τραμπάλα, πάει από εκεί πάλι τα ίδια. Είναι μόνιμα σε αυτό-αμφισβήτηση και σε δίλημμα. Διχάζεται ακόμα και μπροστά στην πιο απλή απόφαση, πχ του τι να φάει. Φαντάσου στα πιο δύσκολα! Πάει και έρχεται μονολογώντας! «Να ζει κανείς ή να μη ζει»;\nΔείχνει σοβαρός, μετρημένος, αλλά πίστεψέ μας την έχει κι αυτός την τρέλα του. Ποια είναι; Εκεί που είναι μια χαρά, ξαφνικά αρχίζει και ψάχνεται. Μου λένε αλήθεια ή με κοροϊδεύουν; Είναι έτσι ή αλλιώς; Βλέπει παντού απάτες, εχθρούς, προδοσίες και πισώπλατα μαχαιρώματα. Για να τον πείσεις ότι τίποτα το ύποπτο δε συμβαίνει σου παίρνει και μια αιωνιότητα κι αν...\nΕδώ δεν έχουμε να κάνουμε με τρελό, αλλά με «ψυχάκια». Αν έχεις ζήσει κοντά σε μια Παρθένο, ξέρεις πολύ καλά τι μπορεί να εκτινάξει τον μετρητή της τρέλας στα ύψη. Μια τυχαία λεπτομέρεια να του κάτσει στο μυαλό και επί ώρες, μέρες, μήνες θα την επεξεργάζεται, θα ψάχνει να δει το τι και πώς και όσο δεν βρίσκει απάντηση, τόσο τρελαίνεται.\nΕίναι γνωστός για τα κυκλοθυμικά του επεισόδια, τόσο που εύκολα λες τη φράση «είναι με τα φεγγάρια». Εκεί που είναι μια χαρά και μέσα στο χαμόγελο, αλλάζει η διάθεσή του και είτε πέφτει είτε γίνεται έξαλλος. Μετά ηρεμεί, αφού έχει ταράξει όμως και το δικό σου νευρικό σύστημα και σε έχει κάνει να σταυροκοπηθείς και να αναρωτιέσαι τι μύγα τον τσίμπησε.\nΗ τρέλα του έχει να κάνει περισσότερο με το πώς νιώθει ο ίδιος τη δεδομένη στιγμή. Αν νιώθει ανασφαλής ή δεν είναι ικανοποιημένος από την εικόνα του (δεν έστρωσε καλά το μαλλί, φοράει κι άλλος τα ίδια ρούχα ή παπούτσια;), τότε μπορεί να αρχίσει να προσβάλλει και να μειώνει τους πάντες. Σε γενικές γραμμές όμως είναι από τους πιο νορμάλ γι’ αυτό και κατατάσσεται στις τελευταίες θέσεις.\nΕίναι από τα πιο λογικά, πρακτικά και υπομονετικά άτομα, ο λόγος που βρίσκεται στην προτελευταία θέση είναι γιατί βγάζει τρέλα, όταν θέλει κάτι ή του πάρουν κάτι που θέλει πολύ. Γυαλίζει το μάτι του, σκυλιάζει, σαν να έχει παρωπίδες, δε βλέπει, δεν ακούει τίποτα γύρω του. Εκεί δεν πας να τον ηρεμήσεις, την κάνεις με ελαφρά!\nΚι αυτός είναι ο πιο λογικός από όλους. Όχι ότι δεν έχει καθόλου τρέλα, αλλά είτε την καταπνίγει είτε τη βγάζει μετά τα 30 του, όπου συνήθως κάνει πράγματα που δεν είχε κάνει όσο ήταν νεαρότερος. Έχει μια τάση παλιμπαιδισμού, αλλά μη φανταστείς ότι το φτάνει και στα άκρα. Για να πετύχεις τρελό Αιγόκερω, πρέπει να ψάξεις πολύ γιατί μιλάμε για σπάνιο είδος!\nΠόσο καιρό «το κρατάς μανιάτικο», ανάλογα με το ζώδιό σου;


Πώς προέκυψε το όνομα της γέφυρας που ευρίσκεται στην περιοχή του χωριού μας; Η ψηλότερη γέφυρα του σιδηροδρομικού δικτύου της χώρας μας αγγίζει τα 99 μέτρα σε κάποιο σημείο, όπως μας έχουν πληροφορήσει και είναι δεμένη και αυτή με τις εξελίξεις στο δεύτερο παγκόσμιο πόλεμο, ευρισκόμενη κοντά και διαδοχικά στη γέφυρα του Ασωπού και Γοργοποτάμου. Είναι γνωστή στο Πανελλήνιο, αλλά δεν είχαμε στοιχεία για την προέλευση της ονομασίας που ακούγεται κάπως παράξενα: "Γέφυρα της Παπαδιάς".\nΟ καλός φίλος του χωριού και ΦτΣ κ. Νίκος Τσίτσας, Εκδότης της "Εφημερίδας του Μπράλου" έδωσε προ καιρού ένα ιστορικό με πολλές επιφυλάξεις για την ακρίβεια των στοιχείων και την χρονική τοποθέτηση των γεγονότων, με πρωτογενή πηγή το περιοδικό "Φθιωτικός Λόγος" και σχετικό κείμενο από τον συμπατριώτη μας κ. Κόμνα Παπαθανασίου.\nΣύμφωνα λοιπόν με αυτή τη την εκδοχή σε γειτονικό προς τη γέφυρα χωριό που η παράδοση δεν το κατονομάζει, ζούσαν κάποτε ένας παπάς με την παπαδιά του και τον μονάκριβο γιο τους (ανώνυμους τους θέλει κι αυτούς η παράδοση). Φτωχικά ζούσε όλο το χωριό και μόνον ο παπάς με τα ευχολόγια και τα σαρανταλείτουργα, τους γάμους, τα βαφτίσια και τ άλλα μυστήρια, τα βόλευε καλύτερα και ξεχώριζε από τους άλλους χωριανούς στα ...έχοντα. Αλλά ήταν παραδόπιστος.\nΟ γιός του, παραδόπιστος επίσης σαν τον πατέρα του, στα 18 του χρόνια ξενητεύτηκε για να πλουτίσει. Εφυγε στην Αμερική. Κι εκεί γρήγορα απέκτησε πολλά χρήματα, αλλά όπως όχι σπάνια συμβαίνει με τα παιδιά που εκπατρίζονται, ξέχασε και γονείς και συγγενείς! Ούτε ένα τσακιστό δολλάριο έστειλε ποτέ στους γονείς του, ούτε καν ένα γράμμα για να μάθουν αν ζει πήραν ποτέ οι δικοί του.Πέρασαν 30 ολόκληρα χρόνια από τότε που έφυγε και καμμία είδηση δεν δόθηκε έστω και από τρίτους για τον Ελληνα μετανάστη. Ετσι λοιπόν όλοι οι χωριανοί, αλλά και οι γονείς του τον θεωρούσαν χαμένο και μάλλον πεθαμένο!\nΚάποια μέρα πέρασε από το χωριό ένας ξένος. Μικρασιάτης Ελληνοαμερικανός, έλεγε πως ήταν. Ηταν περαστικός από το χωριό. Η παραποιημένη προφορά του και το ασυνήθιστο στον τόπο μας ντύσιμό του, επιβεβαίωναν την ξενόφερτη προέλευσή του.\nΗταν απόγευμα και ως το βράδυ κουβέντιαζε με τους χωρικούς στο καφενείο για τη ζωή και τις ασχολίες τους στο χωριό. Σαν νύχτωσε για τα καλά και οι κάτοικοι άρχισαν να αποσύρονται ένας-ένας για τα σπίτια τους, κάποιος τον προσκάλεσε να μείνει το βράδυ σπίτι του, να τον φιλοξενήσει. Εκείνος τον ευχαρίστησε αλλά δεν δέχθηκε. Ηθελε -είπε- να μείνει στου παπά το σπίτι. Ετσι μ ένα παιδί ο χωρικός τον έστειλε στο σπίτι του παπά. Πρόθυμα ο παπάς και η παπαδιά δέχθηκαν να φιλοξενήσουν τον "ξένο" μια και η όλη παρουσία του έδειχνε πως δεν ήταν τυχαίο πρόσωπο.\nΟ "ξένος" ούτε και σ αυτούς φανέρωσε την πραγματική του ταυτότητα, εκείνη τη βραδιά. Το άφησε για την επομένη μέρα. Ηθελε φαίνεται να τους κάνει έκπληξη. Είπε τα ίδια που είχε πει στο καφενείο. Είναι μικρασιάτης, έρχεται από την Αμερική, είναι περαστικός από το χωριό.\nΣαν ακούσανε εκείνοι πως έρχεται από την Αμερική, του διηγηθήκανε την ιστορία του γιου των και τον ρώτησαν μήπως έτυχε να τον γνωρίζει ή αν άκουσε κάτι γι αυτόν. Ο "ξένος" είπε ότι ούτε είδε, ούτε άκουσε οτι δήποτε γι αυτόν.\nΣαν έφτασε η ώρα να κοιμηθούνε, η παπαδιά οδήγησε τον "ξένο" στο δωμάτιο που ήταν το κρεββάτι του. Τον καληνύχτησε και σαν του έκλεισε την πόρτα τον παρακολούθησε από την κλειδαρότρυπα. Ο "ξένος" ξεντύθηκε, δίπλωσε το παντελόνι του και το έβαλε σε μία καρέκλα δίπλα στο κρεββάτι και στην ίδια καρέκλα έβαλε το σακάκι του. Εβγαλε ύστερα από το σακάκι το πορτοφόλι του, το έβαλε κάτω από το μαξιλάρι του και έπεσε στο κρεββάτο του να κοιμηθεί.\nΗ πονηρή παπαδιά που είδε τον ξένο ότι έβαλε το πορτοφόλι του κάτω από το μαξιλάρι του, πάει και το λέι στον παπά:\n-Το και το, παπά μου, τσουπωτό ήταν το πορτοφόλι του! Πολλά δολλάρια έχει! Τί λες, δεν τον σκοτώνουμε να του πάρουμε τα χρήματα;\n-Τί λές, παπαδιά; Επιτρέπεται εγώ, παπάς άνθρωπος, να κάνω τέτοιο έγκλημα; Τί θα πει ο Θεός;\n-Πού θα το μάθει ο Θεός Παπά μου; Σου είπε ποτέ τίποτα για το λάδι και τα λεπτά που τόσα χρόνια τώρα παίρνεις από την εκκλησία; Οχι βέβαια! Μην αφήνουμε την τύχη να μας φύγει μέσα από τα χέρια μας. Τον σκοτώνουμε, νύχτα είναι, εξαφανίζουμε το πτώμα και λέμε αύριο στους χωριανούς πως έφυγε νύχτα από το σπίτι μας! Πες παπά το ναι, εσύ και τ άλλα αφησέ τα σε μένα, επέμεινε η παπαδιά. Πες, πες η παπαδιά, παραδόπιστος ο παπάς, κλονίστηκε και δέχθηκε!\nΕτσι, λίγες ώρες μετά τα μεσάνυχτα και πριν ξημερώσει, παπάς και παπαδιά σκοτώνουν τον "ξένο" στον ύπνο του και ρίχνουν το πτώμα σ ένα κάρκανο.\nΟταν γυρίσανε στο σπίτι, τρέξανε στο μαξιλάρι, πήρανε το πορτοφόλι, τ άνοιξαν και πήραν μερικές δέσμες δολλάρια! Πόσα ήταν, δεν μας το λέει πάλι η παράδοση. Ισως δεν προφθάσανε να τα μετρήσουν, γιατί τους ήρθε αστροπελέκι στο κεφάλι τους! Μία ταυτότητα του "ξένου" που βρήκανε μέσα στο πορτοφόλι του, έδειχνε πως ο "ξένος" δεν ήταν ... ξένος, αλλά ... ο ίδιος ο γιος τους! Το παιδί τους που γύριζε στους γονείς του! Κι η μοίρα τους τιμώρησε με το σκληρότερο τρόπο.\nΔεν ξέρουμε τί έγινε ύστερα από αυτά ο παπάς και αν ξαναλειτούργησε για τους πιστούς του. Η παπαδιά όμως που συνέλαβε αυτό το σατανικό σχέδιο και το εκτέλεσε μαζί με τον παπά της, κι έγινε άθελά της ..φόνισσα του παιδιού της πήγε σ εκείνη τη χαράδρα, που στήθηκε αργότερα η σιδηροδρομική γέφυρα κι έπεσε και σκοτώθηκε. Κι από τότε η γέφυρα που χτίστηκε αργότερα πήρε τ όνομά της! Γέφυρα της Παπαδιάς.\nΣε μελαγχολικές σκέψεις μας έβαλε αυτή η αφήγηση, έστω και ανεξακρίβωτη. Ναι μεν, έχουμε να εισφέρουμε μία έστω εκδοχή και εξήγηση για το τοπωνύμιο για το οποίο αν και δεχόμασταν ερωτήματα, δεν είμασταν σε θέση να απαντήσουμε, από την άλλη όμως πλευρά, αισθανόμαστε κάπως άβολα για μία τέτοια - έστω υποτειθέμενη- συμπεριφορά κάποιων εκ των προγόνων μας. Σίγουρα δεν θέλουμε να δεχθούμε ότι το απεχθές αυτό έγκλημα σχετίζεται με το χωριό μας. Ναι αλλά -ξανασκεφτόμαστε- ο οικισμός μας είναι ο πλησιέστερος στην γέφυρα της Παπαδιάς. Αλλά και πάλι απορρίπτουμε κάθε τέτοια εκδοχή.\nΜία τέτοια ιστορία δεν ταιριάζει σ εμάς και τους συντοπίτες μας. Δεν έχουμε διαπιστώσει κρούσματα, συμπεριφορές άκρας φιλαργυρίας -σαν τον ήρωα παπά και παπαδιά της ιστορίας μας- η οποία αν αληθεύει η αφήγηση αυτή, θα είχε μεταλαμπαδευτεί και σ εμάς, στις νεώτερες γενιές. Ειδικά στο χωριό μας επικρατεί η ανιδιοτέλεια, η αλληλεγγύη και η διάθεση για προσφορά στον συνάνθρωπο, στον γείτονα, στον συνχωριανό. Ολοι για όλους και όλοι για έναν. Η χαρά του ενός, είναι χαρά για γιά όλους. Η λύπη και το πρόβλημα του ενός, μοιράζεται σε όλους. Πολλά παραδείγματα έχουμε να δώσουμε γι αυτό το ψυχικό μεγαλείο των ανθρώπων μας. Στάσεις ζωής που εκδηλώνονται στην καθημερινή συναναστροφή, στην κοινή προσπάθεια να κάνουμε τον όμορφο οικισμό μας όσο γίνεται καλύτερο. Με καμάρι αναφέρουν οι συγχωριανοί μας ότι το χωριό μας προσμετράται και από τις κρατικές πλέον αρχές της Νομαρχίας, στους οικισμούς εξαιρετικού κάλους. Εννοείται όμορφο περιβάλλον, νοικοκυρεμένα κτίσματα, καλαίσθητες / νοικοκυρεμένες αυλές και ανθόκηποι που χαίρεται να βλέπει ο επισκέπτης. Το ίδιο ακριβώς σκηνικό μέσα στις καρδιές μας: Φιλοξενία, αλλτρουϊσμός: κυρίαρχα στοιχεία της συμπεριφοράς μας. Διάθεση για συμμετοχή και συμβολή στην κοινή προσπάθεια για ακόμη μεγαλύτερη ανάπτυξη και προκοπή στο περιβάλλον και στην κοινωνική μας συμπεριφορά. Ολοι πρόθυμοι να συμβάλλουν στο κοινό καλό. Να δώσουν πρώτα και όχι να πάρουν! Ν ανοίξουμε έναν δρόμο, να διαπλατύνουμε ένα άλλο, να ενισχύσουμε τον Σύλλογο του χωριού μας και του έργου του. Πρόσφατο παράδειγμα η εντυπωσιακή πρωτοβουλία δημιουργείας ενός Ξενώνα στο χωριό. Ολοι συμβάλλουν, ο καθένας με τον τρόπο του. Πολλά τα χρήματα που αναγγέλθηκαν σαν πρόθεση συμμετοχής, πολλοί ειδικοί και χρήσιμοι συγχωριανοί που θέλουν να συμμετέχουν χωρίς κερδοσκοπικές διαθέσεις για την υλοποίηση του έργου. Μα και πολλοί άλλοι που με καλή διάθεση και το απαραίτητο μεγαλείο ψυχής, σπεύδουν να εισφέρουν ένα κτήμα των για το χώρο ανέγερσης του μικρού ξενώνα, με τίμημα συμβολικό, αφού έχουν καλά καταλάβει ότι αυτά τα χρήματα προέρχονται από τον οικογενειακό προϋπολογισμό ενός άλλου συγχωριανού και δεν προσδοκά κέρδη και απολαβές, αλλά να βοηθήσει στην παραπέρα ανάπτυξη του οικισμού, να αφήσουμε ένα καλύτερο χωριό στα παιδιά μας, μία καλύτερη κοινωνία.


Αναρτήθηκε από Μαχάτμα στις 11:38 π.μ. 1 σχόλιο:\nΑναρτήθηκε από Μαχάτμα στις 10:37 π.μ. 1 σχόλιο:\nΟ Βολταίρος κάποτε είπε πως "η Μυθολογία είναι η πρωτότοκη αδερφή της Ιστορίας". Που τελειώνει όμως ο μύθος και που αρχίζει η ιστορία συνεχίζει να είναι ένα ερωτηματικό. Συμπορεύονται και αλληλοσυμπληρώνονται πολλές φορές εν αγνοία των περισσοτέρων. Κάπου μέσα στην Μυθιστορία μας λοιπόν, υπάρχει ένα ξεχασμένο όνομα, αυτό της Κοττυτούς. Ποια να ήταν άραγε η Κοττυτώ; Ας πάμε να ξετυλίξουμε το κουβάρι του μύθου.\nΑναρτήθηκε από Μαχάτμα στις 12:43 μ.μ. 1 σχόλιο:\n«Οι λόγοι περί Αρετής και Κακίας εξαρτώνται από τους λόγους περί ψυχής. Όταν η άλογη ψυχή εισέλθει στα σώματα, ευθύς προκαλεί θυμό και επιθυμία, ενώ η λογική ψυχή στέκεται επάνω από αυτά διαχωρίζοντας την ψυχή σε τρία μέρη στο λογικό, στο θυμοειδές και στο επιθυμητικό.\nΑναρτήθηκε από Μαχάτμα στις 9:48 π.μ. Δεν υπάρχουν σχόλια:\nΗ πιο κατάλληλη γλώσσα, ομολογουμένως, που διαθέτει ανεξάντλητο πλούτο λέξεων, που με ακρίβεια είναι ικανές να περιγράψουν το εύρος εννοιών με απύθμενο βάθος και ιδεών με απροσμέτρητο ύψος, δεν είναι άλλη, από την Ελληνική.\nΑναρτήθηκε από Μαχάτμα στις 10:57 π.μ. Δεν υπάρχουν σχόλια:\n"Δύο ειδών επιχειρήματα υποστηρίζονται και σχετικά με το δίκιο και το άδικο, και κατά τους μεν είναι άλλο πράγμα το δίκιο κι άλλο το άδικο, ενώ κατά τους δε το δίκιο και το άδικο ταυτίζονται. Θα προσπαθήσω να υποστηρίξω αυτή την τελευταία άποψη.\nΑναρτήθηκε από Μαχάτμα στις 11:25 π.μ. Δεν υπάρχουν σχόλια:\nΑναρτήθηκε από Μαχάτμα στις 2:48 π.μ. Δεν υπάρχουν σχόλια:\nΟ κόσμος κινείται και μοιάζει με τους αιώνιους θεούς\n"Ο δημιουργός χάρηκε όταν διαπίστωσε ότι ο κόσμος κινείται και μοιάζει με τους αιώνιους θεούς και, ευχαριστημένος απ' αυτό, σκέφτηκε να τον κάνει ακόμα πιο όμοιο με το πρότυπο που είχε χρησιμοποιήσει.\nΑναρτήθηκε από Μαχάτμα στις 11:16 π.μ. Δεν υπάρχουν σχόλια:\nΑναρτήθηκε από Μαχάτμα στις 3:22 μ.μ. 1 σχόλιο:\nΟ Φορωνέας θεωρείται ο πρώτος άνθρωπος για πολλά επιτεύγματα. Ο πρώτος που ίδρυσε και αποίκισε πόλη με παζάρι. Ο επινοητής της ιερής φωτιάς. Ο πρώτος που ίδρυσε την πρώτη πόλη του κόσμου, το «Φορωνικό Άστυ», το σημερινό Άργος.\nΑναρτήθηκε από Μαχάτμα στις 10:05 π.μ. Δεν υπάρχουν σχόλια:\nΑναρτήθηκε από Μαχάτμα στις 3:29 μ.μ. Δεν υπάρχουν σχόλια:\n"Όσον αφορά την εύνοια των θεών, ούτε εμείς νομίζουμε ότι θα μας λείψει. Γιατί τίποτε απ’ ό, τι απαιτούμε ή πράττουμε δεν αντιβαίνει σε αυτά που οφείλουν οι άνθρωποι να πιστεύουν σε σχέση με τους θεούς και να θέλουν σε σχέση με τους άλλους.\n"Το όνομα Κλειώ προσδιορίζει την Ελληνίδα Μούσα, η οποία γεννήθηκε από τον Δία και την Μνημοσύνη. Το όνομα της σχετίζεται με το κλέος - την δόξα και το ρήμα κλείω, το οποίο σημαίνει ονομάζω-αφηγούμαι.\n[. . .] Όσους προέρχονται από αρχοντικούς γονείς τους υπολογίζουμε και τους σεβόμαστε, ενώ όσους είναι από άσημα σπίτια ούτε τους υπολογίζουμε ούτε τους σεβόμαστε.\nΑναρτήθηκε από Μαχάτμα στις 3:06 π.μ. Δεν υπάρχουν σχόλια:\nΟ Οφίωνας, οι Οφιονείς και ο συμβολισμός του ὦ μέγ...


Pieria.tv – Δήμος Κατερίνης – ΔΕΥΑΚ: Ξεκίνησε το μεγάλο έργο για την αντιπλημμυρική θωράκιση της Παραλίας.\nαντιπλημμυρική θωράκιση ΔΕΥΑΚ Δήμαρχος Κατερίνης Δήμος Κατερίνης έργο Κώστας Κουκοδήμος Παραλία ΠΟΧΕΤΕΥΣΗΣ ΟΜΒΡΙΩΝ Τ.Κ. Παραλίας\nPosted by Pieria.tv on 30 Μαΐου 2022 at 16:17\nΤην ικανοποίησή του για την έναρξη των εργασιών, εξέφρασε ο Δήμαρχος Κατερίνης Κώστας Κουκοδήμος, ο οποίος πραγματοποίησε επιτόπια αυτοψία κατά την έναρξη των παρεμβάσεων.\n«Η αντιπλημμυρική θωράκιση της Παραλίας με το πέρας των εργασιών θα είναι γεγονός. Υλοποιούμε τη δέσμευσή μας προς τους δημότες ικανοποιώντας ένα πάγιο αίτημα. Με τις παρεμβάσεις αυτές, με το μεγάλο αυτό έργο, εξασφαλίζουμε με τον καλύτερο δυνατό τρόπο την προστασία της περιοχής από κάθε μελλοντική εκδήλωση ακραίων καιρικών φαινομένων».\nΑξίζει να σημειωθεί, ότι, με την υλοποίηση της Α΄ φάσης θα έχει κατασκευαστεί το δίκτυο όμβριων υδάτων του υφιστάμενου οικισμού. Οι παρεμβάσεις σε πρώτη φάση θα υλοποιηθούν σε σημεία που δεν θα προκαλούν «όχληση» στην εύρυθμη τουριστική κίνηση και καθημερινότητα της περιοχής, ενώ μετά το πέρας της τουριστικής περιόδου θα εντατικοποιηθούν.\nΗ ΤΑΥΤΟΤΗΤΑ ΤΟΥ ΕΡΓΟΥ: Κύριος του έργου είναι ΔΕΥΑ Κατερίνης. Φυσικό Αντικείμενο Έργου: Η πράξη περιλαμβάνει τα ακόλουθα αντικείμενα: (α) τα έργα Α’ Φάσης της αντιπλημμυρικής προστασίας της Τ.Κ. Παραλίας αποτελούμενα από σωληνωτούς αγωγούς και κιβωτοειδείς οχετούς, (β) τα απαραίτητα έργα προστασίας του στοµίου εκβολής της στραγγιστικής τάφρου Τ2 στην θαλάσσια περιοχή βόρεια της ∆ηµοτικής Ενότητας Παραλίας του ∆ήµου Κατερίνης, ώστε να προστατευτεί ο οικισµός από πληµµύρες.\nΌπως είναι γνωστό, η χρηματοδότηση του έργου προϋπολογισμού 4.000.000 € (εκ των οποίων 2.500.000 ευρώ για την α’ φάση) εξασφαλίστηκε από την ένταξή του στον Άξονα «Περιβάλλον», του Προγράμματος «ΑΝΤΩΝΗΣ ΤΡΙΤΣΗΣ», πραγματοποιείται μέσω επενδυτικού δανείου που χορηγείται από το Ταμείο Παρακαταθηκών και Δανείων, συνομολογείται με δανειακή σύμβαση μεταξύ της ΔΕΥΑΚ και του Ταμείου Παρακαταθηκών και Δανείων.\nΤέλος, αποπληρώνεται από πόρους του Προγράμματος Δημοσίων Επενδύσεων (ΠΔΕ) του Υπουργείου Εσωτερικών και αναμένεται να ολοκληρωθεί σε 3 χρόνια περίπου.


Μάξιμος Χαρακόπουλος | Νέα Δημοκρατία - Μ. Χαρακόπουλος προς Ν. Τόσκα: Ανοχή του κράτους στη βία των «μπαχαλάκηδων»\nΤετάρτη, 07 Μαρτίου 2018 16:51\nΜΑΞ. ΧΑΡΑΚΟΠΟΥΛΟΣ ΜΕ ΕΠΙΚΑΙΡΗ ΕΠΕΡΩΤΗΣΗ ΣΕ Ν. ΤΟΣΚΑ:\nΑνοχή του κράτους στη βία των «μπαχαλάκηδων»\n• Η χώρα αμαχητί στις διαθέσεις κουκουλοφόρων\n• Όλοι γνωρίζουν ότι οι οδηγίες του υπουργείου του είναι για μη επέμβαση των αστυνομικών δυνάμεων στις δράσεις των λεγόμενων ‘‘αναρχικών’’. Η έλλειψη σχεδίου αντιμετώπισής τους από πλευράς της πολιτείας έχει αποχαλινώσει τις ομάδες των βανδάλων, οι οποίες κτυπούν όποτε και όπως θέλουν.\n• Όλοι γνωρίζουν ότι πρώτη δουλειά της κυβέρνησης ΣΥΡΙΖΑΝΕΛ ήταν η διάλυση της Ομάδας Δέλτα, όπως και η αποδυνάμωση των διμοιριών Υ.ΜΕ.Τ.-Υ.Α.Τ., που είχαν καταστείλει αποτελεσματικά τη δράση των ‘‘μπαχαλάκηδων’’, μετά από αίτημα της νεολαίας του ΣΥΡΙΖΑ.\n• Όλοι γνωρίζουν τις επιλεκτική «προστασία» που απολαμβάνει ο ‘‘Ρουβίκωνας’’ και τα λεγόμενα ‘‘δικά τους παιδιά’’, κατά τον αντιπρόεδρο της κυβέρνησης.\n• Και τελικώς, όλοι έμαθαν ότι η κυβέρνηση υπέκυψε στον εκβιασμό των ‘‘μπαχαλάκηδων’’, οδηγώντας το κράτος σε μια ταπεινωτική ήττα».


Μπαρτσελόνα : Από τον Ερνέστο… στο απόλυτο χάος - News Quake\nΑρχική Σπορ Μπαρτσελόνα : Από τον Ερνέστο… στο απόλυτο χάος\nΉταν 13 Ιανουαρίου του 2020, όταν η Μπαρτσελόνα ανακοίνωσε την απόλυση του Ερνέστο Βαλβέρδε από την τεχνική ηγεσία της ομάδας. Μία απόφαση που πολλοί «μπλαουγκράνα» νόμιζαν πως θα άλλαζε την εικόνα της ομάδας. Όπως και έγινε δηλαδή… Ωστόσο το πρόσημο δεν ήταν αυτό που περίμεναν…\nΟ πρώην προπονητής του Ολυμπιακού ήταν ο άνθρωπος που κλήθηκε να αναλάβει το χρέος… των δύο αποκλεισμών από το Champions League με Ρόμα και Λίβερπουλ. Ήταν και ο τελευταίος που επιβραβεύτηκε για τα δύο συνεχόμενα πρωταθλήματα και το ένα Κύπελλο Ισπανίας που κατέκτησε με την ομάδα σε 2,5 χρόνια.\nΚαλός για τον Μέσι… αλλά όχι για τη διοίκηση\nΕπί των ημερών του Ερνέστο Βαλβέρδε, η Μπαρτσελόνα σημείωσε 65 νίκες, 9 ήττες και 21 ισοπαλίες, με 233 γκολ υπέρ και 78 παθητικό σε μια μεταβατική περίοδο αφού έπρεπε να διαχειριστεί την απώλεια του Νεϊμάρ και τις συνέπειες που αυτή προκάλεσε σε αγωνιστικό και μη, επίπεδο.\nΟι «μπλαουγκράνα» είχαν μία σταθερή απόδοση υπό τις οδηγίες του Ερνέστο, με τις τίτλους του αλλά και τα λόγια των ποδοσφαιριστών του να το αποδεικνύουν περίτρανα…\n«Σε ευχαριστώ για όλα, μίστερ. Σίγουρα όπου και να πας θα κάνεις υπέροχη δουλειά, γιατί πέρα από τρομερός επαγγελματίας, είσαι και υπέροχος άνθρωπος. Καλή τύχη», ήταν τα αποχαιρετιστήρια λόγια του Λιονέλ Μέσι προς τον Βαλβέρδε τον περασμένο Ιανουάριο και αυτά από μόνα τους λένε πολλά.\nΚαι δεν ήταν η πρώτη φορά που ο ηγέτης της Μπάρτσα είχε μιλήσει δημόσια με καλά λόγια για τον προπονητή του. Το ίδιο μάλιστα είχε κάνει κι ο Λουίς Σουάρες με την πλειοψηφία των ποδοσφαιριστών να στηρίζουν τον Βαλβέρδε στα δύσκολα, όπως ήταν οι δύο αποκλεισμοί από Ρόμα και Λίβερπουλ στο Champions League.\nΑπό την πρώτη θέση… στο 2014… και στην απόλυτη ντροπή\nΣτις 13 του Γενάρη, οι «μπλαουγκράνα» βρισκόντουσαν στην 1η θέση της βαθμολογίας, ισόβαθμοι με τη Ρεάλ Μαδρίτης. Δύο ημέρες αργότερα, ο Κίκε Σετιέν ανέλαβε την τεχνική ηγεσία της ομάδας, ως ένας οραματιστής… του Γιόχαν Κρόιφ. Ο Ισπανός προπονητής, ανέλαβε να προπονήσει την Μπαρτσελόνα και ποδοσφαιριστές όπως τον Λιονέλ Μέσι και τον Λουίς Σουάρες, αφήνοντας τις… αγελάδες του.\n«Χθες περπατούσα στην γειτονιά μου περνώντας από χωράφια με αγελάδες και τώρα είμαι στη Βαρκελώνη και παρουσιάζομαι από τη Μπαρτσελόνα όντας ο προπονητής των καλύτερων παικτών στον κόσμο», δήλωσε την ημέρα της παρουσίασης του, ο 60χρονος τεχνικός.\nΥπό τις οδηγίες του Σετιέν, η Μπαρτσελόνα κατάφερε… να μείνει άτιτλη για πρώτη φορά μετά το 2014. Οι «μπλαουγκράνα» πραγματοποίησαν ένα κάκιστο σερί αγώνων από το restart της πανδημίας και μετά, μένοντας στη 2η θέση της βαθμολογίας, με τη Ρεάλ να κατακτά το πρωτάθλημα μετά από τρία χρόνια…\nΤο κακό για την Μπαρτσελόνα ωστόσο δεν είχε τελειώσει… Παρότι κατάφερε να προκριθεί στο Final-8 της Λισαβόνας, οι «μπλαουγκράνα» έζησαν μία από τις πιο «μαύρες» βραδιές της ιστορίας τους. Κόντρα στην Μπάγερν, η ομάδα του Κίκε Σετιέν γνώρισε την ντροπιαστική ήττα με 8-2 από τους Βαυαρούς. Μία ήττα που θα στοιχειώνει το κλαμπ για πάντα.\nΔύο προπονητές μέσα σε έναν χρόνο\nΌπως ήταν αναμενόμενο, ο Κίκε Σετιέν απομακρύνθηκε άρον άρον από την τεχνική ηγεσία της ομάδας, μετά την ντροπή της Λισαβόνας… Η Μπαρτσελόνα άλλαξε δεύτερο προπονητή μέσα σε οχτώ μήνες, ανακοινώνοντας την πρόσληψη του Ρόναλντ Κούμαν. Ενός ανθρώπου που γνωρίζει το κλαμπ, ωστόσο δεν έχει δείξει τίποτα το ιδιαίτερο ως προπονητής, ώστε να αναλάβει το τιμόνι. Μάλιστα στην Έβερτον πραγματοποίησε μεταγραφές, δαπανώντας σχεδόν 200 εκατομμύρια ευρώ, με τη διοίκηση του συλλόγου να τον απολύει πριν από το τέλος της σεζόν 2017/18…\nΗ τραγική διαχείριση του Σουάρες και η «βόμβα» του Μέσι!\nΜέσα σε όλα αυτά, ο σύλλογος ήταν ύπο το «καθεστώς» του Ζοσέπ Μαρία Μπαρτομέου. Ο Ισπανός πρώην πλέον πρόεδρος της ομάδας, τα έκανε όλα λάθος μέσα σε αυτήν την «τρομακρική» εξαετία για την Μπαρτσελόνα. Ένα από τα λάθη του, ήταν και η διαχείριση του Λουίς Σουάρες.\nΜπορεί ο Ουρουγουανός να μην απέδιδε όπως έκανε τα προηγούνενα χρόνια, ωστόσο η απομάκρυνση του, ήταν η απόδειξη της τραγικής κατάστασης όλου του συλλόγου. Ο Σουάρες ουσιαστικά διώχθηκε από την ομάδα που αγαπούσε, πηγαίνοντας στην Ατλέτικο Μαδρίτης, η οποία αυτή τη στιγμή φιγουράρει στην κορυφή, με τον «πιστολέρο» να έχει καταλυτικό ρόλο.\nΑυτό το γεγονός, ήταν και η σταγόνα που ξεχείλισε το ποτήρι για τον Λιονέλ Μέσι. Μέσω του διάσημου… πλέον Burofax, ο Αργεντινός έκανε γνωστή την πρόθεση του να αποχωρήσει από την ομάδα το περασμένο καλοκαίρι, «σοκάροντας» ολόκληρο τον πλανήτη.\nΟ Μέσι δεν θέλησε να στείλει την ομάδα της καρδιάς του στα δικαστήρια, παραμένοντας εν τέλει στο κλαμπ… εμφανώς ξενερωμένος. Μάλιστα, δε δίστασε να μιλήσει ανοιχτά για την όλη κατάσταση, χαρακτηρίζοντας «καταστροφική» τη διοίκηση του Μπαρτομέου!\n«Σφαλιάρα» και από την Μπιλμπάο…\nΥπό τις οδηγίες του Κούμαν, οι «μπλαουγκράνα» πραγματοποιούν μία από τις χειρότερες σεζόν του 21ου αιώνα. Οι Καταλανοί βρίσκονται αυτή τη στιγμή στην 3η θέση του πρωταθλήματος και στο -7 από την κορυφή, έχοντας μάλιστα και δύο αγώνες περισσότερους από την Ατλέτικο του Τσόλο Σιμεόνε!\nΑν και η σεζόν δεν είναι καλή, η ομάδα του Κούμαν είχε την ευκαιρία να κατακτήσει έναν τίτλο. Ωστόσο τα «θαλάσσωσε»… Οι «μπλαουγκράνα» προηγήθηκαν δύο φορές στον τελικό του Σούπερ Καπ απέναντι στην Μπιλμπάο, ισοφαρίστηκαν στο 90 και στην παράταση είδαν τους Βάσκους να κάνουν την ολική ανατροπή και να «κλειδώνουν» ακόμη μία εφιαλτική βραδιά για την Μπαρτσελόνα των τελευταίων ετών…\nΈναν χρόνο μετά την απόλυση του Βαλβέρδε, ο απολογισμός για την Μπαρτσελόνα και με βάση και τα νούμερα, είναι τραγικός, με το μόνο που μπορεί να τη σώσει αυτή τη στιγμή να είναι οι διοικητικές εκλογές του Μαρτίου…\nΠροηγούμενο άρθροΑυστηρή προειδοποίηση Μπλίνκεν : Η Τουρκία δεν συμπεριφέρεται σαν σύμμαχος και προκαλεί τις ΗΠΑ\nΕπόμενο άρθροΚίνδυνος να χαθούν 2.000 θέσεις εργασίας για ΑΜΕΑ – Επιστολή προς Χατζηδάκη


Επίσκεψη σε τεντωμένο σκοινί | ΤΟ ΠΟΝΤΙΚΙ\nΤζανακόπουλος για συνέντευξη Ερντογάν: «Έντονος προβληματισμός και ερωτήματα»\nΔημοσιεύτηκε στο ΠΟΝΤΙΚΙ, τεύχος 1998 στις 7-12-2017\nΕπίσκεψη σε τεντωμένο σκοινί\nΎστερα από έντονες διπλωματικές διαβουλεύσεις εβδομάδων, προκειμένου να διασφαλιστεί ένα αυστηρό πλαίσιο στο επίπεδο της ατζέντας και του προγράμματος ώστε να μην υπάρξουν «παρατράγουδα», η επίσκεψη Ερντογάν στην Αθήνα είναι γεγονός. Ο Τούρκος Πρόεδρος προσγειώνεται στο Ελευθέριος Βενιζέλος στις 10.30 περίπου το πρωί και θα ακολουθήσει κατάθεση στεφάνου στο Μνημείο του Αγνώστου Στρατιώτη.\nΤο πρόγραμμα σε Αθήνα - Κομοτηνή\nΣτη συνέχεια θα μεταβεί στο Προεδρικό Μέγαρο, όπου θα υπάρξει επίσημη υποδοχή από τον Πρόεδρο της Δημοκρατίας Προκόπη Παυλόπουλο. Θα ακολουθήσει συνάντηση των δύο Προέδρων και διευρυμένες συνομιλίες των δύο αντιπροσωπειών. Γύρω στη 1.00 το μεσημέρι ο Ταγίπ Ερντογάν θα μεταβεί στο Μέγαρο Μαξίμου, όπου θα συναντηθεί με τον Έλληνα πρωθυπουργό Αλέξη Τσίπρα.\nΘα ακολουθήσουν διευρυμένες συνομιλίες των δύο αντιπροσωπειών και κατόπιν δηλώσεις των δύο ηγετών προς τα ΜΜΕ. Το πρόγραμμα της πρώτης ημέρας θα ολοκληρωθεί με το επίσημο γεύμα που θα παραθέσει ο ΠτΔ στον Τούρκο ομόλογό του στο προεδρικό μέγαρο στις 7.30 μ.μ.\nΤην Παρασκευή, δεύτερη μέρα της επίσκεψης, ο Τούρκος Πρόεδρος θα επισκεφθεί την Κομοτηνή, όπου αναμένεται να παραστεί σε προσευχή στο Τζαμί Κιρ Μαχαλέ και στη συνέχεια θα ακολουθήσει ιδιωτικό γεύμα.\nΗ προηγούμενη επίσκεψη Τούρκου Προέδρου στην Αθήνα είχε πραγματοποιηθεί το μακρινό 1952, δηλαδή πριν από 65 χρόνια. Ως εκ τούτου για την κυβέρνηση η σημερινή επίσκεψη αποκτά ιδιαίτερο συμβολισμό, παρ’ ότι ο Ερντογάν έχει επισκεφθεί τη χώρα – με την ιδιότητα του πρωθυπουργού όμως – δύο ακόμη φορές, το 2004 επί Κώστα Καραμανλή και τον Μάιο του 2010 προσκεκλημένος του Γιώργου Παπανδρέου.\nΣτο πλάνο τα γεωπολιτικά\nΩστόσο η σημερινή επίσκεψη συμβαίνει σε μια στιγμή που τα ελληνοτουρκικά θέματα παραμένουν μεν ανεπίλυτα, όμως η μεγαλύτερη γεωπολιτική εικόνα εισβάλει στο πλάνο. Στην ατζέντα, όπως προσδιορίζεται από κυβερνητικής πλευράς, περιλαμβάνονται το μεταναστευτικό - προσφυγικό, τα θέματα ασφάλειας στην ευρύτερη περιοχή, η οικονομική - εμπορική συνεργασία, οι σχέσεις Ε.Ε. - Τουρκίας και οι περιφερειακές εξελίξεις, με προεξάρχον ζήτημα το Συριακό.\nΕπίσης, σύμφωνα με τον κυβερνητικό εκπρόσωπο Δ. Τζανακόπουλο, θα συζητηθεί και «η κατάσταση στο Αιγαίο», κάτι που μοιάζει να παραπέμπει περισσότερο στο ζήτημα των τουρκικών παραβιάσεων που το τελευταίο διάστημα έχουν ενταθεί (με εξαίρεση τα λίγα εικοσιτετράωρα που προηγήθηκαν της επίσκεψης).\nΤα λοιπά θέματα της ελληνοτουρκικής ατζέντας είναι θέματα που ούτως ή άλλως κινούνται με αργούς ρυθμούς, όταν την κυβέρνηση αυτή τη στιγμή αυτό που την «καίει» είναι η διαχείριση του προσφυγικού, ζήτημα που εξαρτάται άμεσα από την Τουρκία και το κατά πόσο τηρεί τη συμφωνία με την Ε.Ε., με την οποία όμως οι σχέσεις έχουν διαταραχθεί.\nΣε γενικές γραμμές η κυβέρνηση, επιχειρώντας να αιτιολογήσει το σκοπό της πρόσκλησης, αναδεικνύει το ζήτημα των ανοιχτών διαύλων – σε μια κρίσιμη πολιτικά και γεωπολιτικά περίοδο – τόσο μεταξύ Αθήνας και Άγκυρας όσο και μεταξύ Ε.Ε. και Άγκυρας, οι οποίοι αυτή τη στιγμή συμφέρει την ελληνική πλευρά να υπάρχουν ώστε να μην καταρρεύσει η συμφωνία για το προσφυγικό.\nΕπιπλέον, πέρα από ένα γενικότερο, συνολικό σήμα κατευνασμού που επιχειρείται να δοθεί από την ελληνική πλευρά, εκτιμάται ότι σε ένα πιο ειδικό επίπεδο επιχειρείται η τήρηση ισορροπιών μετά το ταξίδι του Αλέξη Τσίπρα στις ΗΠΑ και την περαιτέρω σύσφιξη των ελληνοαμερικανικών σχέσεων, σε μια στιγμή που οι αμερικανοτουρκικές σχέσεις έχουν τραυματιστεί σοβαρά.\nΟι «πονοκέφαλοι» της επίσκεψης\nΑπό την άλλη η επίσκεψη του Ερντογάν φαίνεται να πατάει σε τεντωμένο σκοινί, ακριβώς λόγω των τεταμένων του σχέσεων με τη Δύση. Πάντως, ανεξαρτήτως του αν θα υπάρξουν προκλητικές αντι-δυτικές δηλώσεις ή όχι, οι μεγάλες αγωνίες της Αθήνας είναι δύο:\n● Να μην υπάρξει μια γενικότερη επίδειξη ηγεμονικών βλέψεων μέσα από μια «συμπεριφορά σουλτάνου».\n● Να μην υπάρξει κάποια πολιτική δήλωση στη Θράκη που να ανοίγει επίσημα μειονοτικό θέμα. Από την κυβέρνηση αναφέρουν μάλιστα ότι δεν υπάρχει κανένα θέμα με το να επισκεφθεί ο Τούρκος Πρόεδρος τους ομοθρήσκους του, το θέμα όμως είναι να μην υπάρξει κάποια πολιτική εκδήλωση με τον ίδιο ομιλητή. Πάντως, φαίνεται να αποτελεί ερώτημα το αν –καθώς θεωρείται απρόβλεπτος – θα υπάρξει κάποια σημαίνουσα δήλωση προς το συγκεντρωμένο πλήθος μετά την προσευχή στο τζαμί.\nΣε κάθε περίπτωση, το προηγούμενο διάστημα, στο στάδιο της διπλωματικής προεργασίας έχει επιχειρηθεί να «μπετοναριστεί» όσο γίνεται το πλαίσιο της επίσκεψης και να μην υπάρξουν ευκαιρίες και αφορμές για ενοχλητικές πρωτοβουλίες ή δηλώσεις.


ΓΥΑΛΙΑ ΗΛΙΟΥ MICHAEL KORS 2080U CHAMONIX 333273 56 | γυναικεία αγορα ver1.\nΓυαλια Hλιου Γυναικεία michael kors: 2080U CHAMONIX 333273 size 56\nCat Eye , χρώμα μαύρο acetate , με φακούς καφέ οργανικοί\nΚωδικος Eye-Shop : 80105 UPC : 725125007528\nΤιμή 89,97€ Από: 139,00€\nNew collection . Size: 56 Michael-Kors 2080U CHAMONIX 333273 56 σκελετός acetate μαύρο, φακοί καφέ Γυναικείο Full Rim Γυναικείο\n• Χρωμα: 333273\n• UPC: 725125007528\nΕίναι τα Γυαλια Ηλιου MICHAEL-KORS 2080U-CHAMONIX 333273, γυναικεία, μοδάτα, σε δυναμικό σχήμα cat eye. Πρόκειται για γυαλια ηλιου με σκελετό plastic κατασκευασμένο από acetate και σε απόχρωση μαύρο.\nΟι φακοί στα Γυαλια Ηλιου MICHAEL-KORS 2080U-CHAMONIX είναι καφέ και 100% απορροφητικοί στην UV ακτινοβολία για απόλυτη προστασία στον ήλιο.\nΓια μοναδικές εμφανίσεις, εντυπωσιάστε φορώντας τα Γυαλια Ηλιου michael-kors 2080U-CHAMONIX 333273!!!\nΤο προϊόν αυτό έχει εξαντληθεί και δεν είναι άμεσα διαθέσιμο στο χρώμα 333273.\nMICHAEL-KORS-2080U-CHAMONIX 333273 Γυαλια Ηλιου\n8. Γυαλια Ηλιου MICHAEL KORS Γυναικεία μαύρο acetate full rim cat eye καφέ\n13. Γυαλια Ηλιου MICHAEL KORS καφέ\n17. Γυαλια Ηλιου MICHAEL KORS μαύρο καφέ


"Ψαλτωδία": 1975, παράκληση στο Άνω Κεράσοβο\n1975, παράκληση στο Άνω Κεράσοβο\nΕκλεκτό μέλος του συλλόγου μάς υπέδειξε την επισυναπτόμενη ηχογράφηση του 1975 από τον ιερό ναό Κοιμήσεως της Θεοτόκου στο Άνω Κεράσοβο. Πρόκειται για τμήμα του μεγάλου παρακλητικού κανόνος προς την Παναγία.\nΙερέας - Ο Ιερομόναχος Αγάπιος Ντόβας (Παπαγάπιος)\nΨάλτες - Κώστας Ν. Χαραλαμπόπουλος και ο επι εβδομηκονταετίαν καλλίφωνος Ιεροψάλτης του Ναού Νικόλαος Κ. Χαραλαμπόπουλος (Παπανίκος), (1914-2008)\nΑναρτήθηκε από Psaltodia στις 5:16 μ.μ.\nκαταβασίες "σταυρόν χαράξας..."\nη ψαλτική στην υπηρεσία του συγκρητισμού;\nη χορωδία μας στην ιερά μονή Φωτμού\nΈναρξη εκδηλώσεων για τον Άγιο Κοσμά τον Αιτωλό στ...\nαπό τον θάνατο στην κοίμηση.\nΤῇ ἀθανάτῳ σου κοιμήσει... (Σπ. Παπασούλη)\nΤύπον τῆς ἁγνής λοχείας σου...\nπροσοχή στις ευχές του βαπτίσματος\nκήρυγμα εορτής Μεταμορφώσεως